
Capitolul I 
CARACTERIZAREA GENERALĂ 
A RELAȚIILOR DE FAMILIE 


Familia este un grup de persoane legate între ele prin căsătorie sau rudenie. Ea este formată 
din soți şi copiii lor, părinții soților, precum şi din alte persoane cu care se află în relaţii de 
rudenie. 

Noţiunea de familie. Definirea noțiunii de familie poate fi abordată sub trei aspecte, unul 
sociologic, altul juridic şi moral-creştin. 


CARACTERELE ŞI FUNCŢIILE FAMILIEI 


Potrivit art.44 pct.1 din Constituţia României, familia se întemeiază pe: 
e -căsătoria liber consimţită între soți, 
e -egalitatea soţilor în tot ce priveşte căsătoria, 
e -dreptul şi îndatorirea egală a părinților de a asigura creşterea, 
e -educația şi instruirea copiilor, 
e -egalitatea în faţa legii a copiilor din afara căsătoriei cu cei din căsătorie. 
e -unregim special de protecţie şi de asistenţă în ceea ce priveşte realizarea drepturilor 
copiilor şi tinerilor. 
Familia îndeplineşte următoarele funcții: 
e Funcția demografică. 
e Funcția educativă.. 


e Funcția economică. 


DEFINIȚIA ŞI OBIECTUL DREPTULUI FAMILIEI 


Definiție. Dreptul familiei reprezintă totalitatea normelor juridice care reglementează 
raporturile personale şi patrimoniale ce izvorăsc din căsătorie, rudenie, adopție şi din alte 
raporturi asimilate de lege, sub unele aspecte, raporturilor de familie. 

Majoritatea normelor de dreptul familiei se găsesc în Codul familiei, iar celelalte, în diferite 


legi speciale. 


Obiectul de reglementare al normelor dreptului familiei îl formează următoarele categorii de 


raporturi juridice: 


Raporturile de căsătorie. 

Raporturile care rezultă din adopție. 

Unele raporturi care sunt asimilate de lege, sub anumite aspecte, cu raporturile de 
familie. 


PRINCIPIILE GENERALE ALE DREPTULUI FAMILIEI 


Dreptul familiei se bazează pe următoarele principii: 


Principiul ocrotirii căsătoriei şi familiei. 

Principiul ocrotirii intereselor mamei şi copilului. 

Principiul căsătoriei liber consimțite între soți. 

Principiul egalităţii în drepturi dintre bărbat şi femeie. 

Principiul exercitării drepturilor şi al îndeplinirii îndatoririlor părinteşti numai în 
interesul copiilor. 

Principiul potrivit căruia membrii familiei sunt datori să-şi acorde unul altuia sprijin 
moral şi material. 


Principiul monogamiei. 


CORELAȚIA DINTRE DREPTUL FAMILIEI 
ȘI CELELALTE RAMURI DE DREPT 


Cadrul în care se desfăşoară relaţiile dintre membrii familiei are serioase interferenţe cu alte 


ramuri de drept ca :dreptul civil, dreptul administrativ, dreptul constituțional, dreptul muncii, 


dreptul financiar, dreptul internaţional privat, chiar dreptul penal şi alte ramuri de drept. 


Delimitarea de aceste ramuri de drept se face desigur, aşa cum se ştie, după criteriile metodei şi 


obiectului de reglementare. 


NOȚIUNEA ŞI CARACTERELE CĂSĂTORIEI 


Termenul de „căsătorie” are în dreptul nostru un dublu înţeles. El desemnează, în primul 


rând, actul juridic pe care îl încheie cei ce vor să se căsătorească. In al doilea rând, el desemnează 


ŞI situația juridică - în principiu permanentă - a celor căsătoriţi, situaţie care se naşte drept efect 


al actului juridic odată încheiat Prin conceptul de act juridic al căsătoriei se înţelege un act 


Juridic bilateral şi solemn, prin care viitorii soţi consimt, în mod public, să devină soți, calitate în 
care li se aplică de drept statutul legal de persoane căsătorite. 

În ce priveşte cel de al doilea înţeles al termenului de căsătorie şi anume situația juridică de 
căsătorie, el mai este desemnat în limbajul juridic şi cu terminologia de „legătură juridică dintre 
soți”, „stare juridică de căsătorie”, „statut juridic”, sau „statut legal al soţilor”, „uniune dintre 
soți”, „legătură conjugală”, „legătură matrimonială”, etc. Conceptul de căsătorie mai are şi 
înțelesul de „instituţie juridică”, adică de totalitate a normelor legale care reglementează 
căsătoria. 

Definiţia căsătoriei. Căsătoria este uniunea liber consimțită între un bărbat şi o femeie, care 
se încheie potrivit dispozițiilor legale, cu scopul de a întemeia o familie. 


CARACTERELE CĂSĂTORIEI 


Principalele trăsături ale căsătoriei sunt: 

a) Căsătoria este o uniune dintre bărbat şi femeie 

b) Căsătoria este liber consimțţită. 

c) Căsătoria este monogamă. 

d) Căsătoria se încheie în formele cerute de lege. 

e) Căsătoria are un caracter civil. 

f) Căsătoria se încheie pe viață. 

g) Căsătoria se întemeiază pe deplina egalitate dintre bărbat şi femeie. 

h) Căsătoria se încheie în scopul întemeierii unei familii. 

Căsătoria are însă şi un scop social în accepțiunea lui cea mai deplină şi anume, întemeierea 
unei comunităţi de viaţă între soţi, în vederea procreerii, creşterii, educării şi pregătirii copiilor 
pentru viaţă. 

Uneori scopul social al căsătoriei este limitat, fie la întemeierea unei comunități de viaţă, ca 
în cazul persoanelor incapabile de a procrea, care cunosc această realitate la încheierea căsătoriei, 
fie pentru a legaliza în ultim moment o uniune de fapt preexistentă. 


CONDIŢIILE DE FOND LA CĂSĂTORIE 
NOȚIUNI INTRODUCTIVE 


Condiţiile de fond şi impedimentele la căsătorie. Pentru a se putea încheia căsătoria 
trebuie să fie îndeplinite următoarele condiții de fond: diferență de sex, vârsta legală pentru 


căsătorie, consimțământul la căsătorie, comunicarea reciprocă a stării sănătății viitorilor soți. 


Există însă şi condiţii de fond care se prezintă sub o formă negativă, ele fiind de fapt 
impedimente la căsătorie, adică împrejurări de fapt sau de drept a căror existență împiedică 
încheierea căsătoriei acestea sunt: existența unei căsătorii nedesfăcute a unuia dintre viitorii soți, 


rudenia, adopţia, tutela, alienaţia sau debilitatea mintală 


CONDIȚIILE DE FOND ALE CĂSĂTORIEI 
Diferenţa de sex. Acestă condiţie este atât de evidentă încât nu a fost necesar ca ea să fie 


prevăzută expres. Ea reiese însă din reglementarea în ansamblu a relațiilor de familie care vorbesc 
de bărbatul şi femeia care au drepturi şi obligații egale în căsătorie 

Vârsta legală pentru căsătorie Legea stabileşte o vârstă minimă pentru încheierea 
căsătoriei atât pentru bărbat, cât şi pentru femeie, din rațiuni de ordin: 

- biologic şi eugenic; 

- psihic şi moral. 

Pentru a putea asigura un consimțământ conştient liber şi personal al viitorilor soți legea a 
stabilit o vârstă minimă pentru căsătorie, de 18 ani împliniți pentru bărbat şi femeie. 

Legea nu stabileşte o vârstă maximă peste care căsătoria să nu poată fi încheiată. Sunt situații 
când căsătoria se încheie in extremis vitae (în pragul morţii) pentru a legaliza, de regulă, situații 
de fapt preexistente. Legea nu impune nici o anumită diferenţă de vârstă minimă sau maximă, 
astfel încât căsătoria se poate încheia oricare ar fi diferenţele de vârstă între soți. 

Consimţământul la căsătorie. Căsătoria se încheie prin consimțământul liber exprimat al 
viitorilor soți. Acesta este liber la căsătorie atunci când el nu este viciat de eroare, dol sau 
violență. Consimţământul se dă simultan, imediat unul după celălalt, personal şi public în faţa 
delegatului de stare civilă competent a oficia celebrarea căsătoriei. 

Comunicarea reciprocă a stării sănătăţii. În vederea încheierii căsătoriei viitorii soți sunt 
obligați să declare că şi-au comunicat reciproc starea sănătăţii lor. Scopul acestei cerinţe de fond 
este dublu: în primul rând de ordin medical, şi, în al doilea rând, fiecare din viitorii soţi trebuie să 
cunoască starea sănătăţii celuilalt pentru a putea aprecia liber dacă doreşte sau nu încheierea 
căsătoriei. 

Dovada îndeplinirii condiţiilor de fond la căsătorie. 

Diferenţa de sex şi vârsta matrimonială - se adeveresc prin certificatele de naştere în original 
sau copii legalizate care se ataşează la declaraţia de căsătorie, precum şi prin actele de identitate. 

Comunicarea stării sănătăţii între viitorii soţi se adevereşte prin declarația de căsătorie, care 
cuprinde şi menţiunea „declarăm că am luat cunoştinţă reciproc de starea sănătăţii noastre în 


vederea încheierii căsătoriei”. 


IMPEDIMENTELE LA CĂSĂTORIE 


Impedimentele la căsătorie constituie împrejurări de fapt şi de drept care, dacă există, 
căsătoria nu mai poate fi încheiată 

Aceste impedimente sunt: 

e bigamia 

e rudenia de sânge 

e rudenia rezultată din adopție, 

e starea de tutelă 

e starea de alienaţie sau debilitate mintală 

Clasificarea impedimentelor la căsătorie. Impedimentele la căsătorie pot fi clasificate 
după trei criterii: 

1. după sancţiunea încălcării impedimentului, impedimentele pot fi: dirimante 
şi prohibitive 

2. după persoanele față de care opresc căsătoria, impedimentele sunt: absolute 
şi relative; 

3. după criteriul rațiunilor ori rosturilor pentru care au fost prevăzute, 
impedimentele sunt de ordin: fizic, psihic, şi moral. 

Dovada existenţei impedimentelor la căsătorie. Viitorii soți sunt obligați să arăte în chiar 
cuprinsul declaraţiei de căsătorie că între ei nu există nici o piedică legală la căsătorie, adică nici 
un impediment. 

Dacă declaraţiile lor sunt false, orice persoană poate face în scris opoziţie la căsătorie sau 
chiar delegatul de stare civilă, din oficiu, dacă se întemeiază pe probe certe. 


CONDIȚIILE DE FORMĂ ALE CĂSĂTORIEI 


Condiţiile de formă ale căsătoriei se împart în două categorii de formalități: 

1. premergătoare sau anterioare căsătoriei 

2. privind însăşi încheierea căsătoriei 

Formalităţile premergătoare căsătoriei. 

Declaraţia de căsătorie prin care viitorii soți îşi manifestă voinţa de a încheia căsătoria. 
Declaraţia se face personal şi în scris de viitorii soți la serviciul de stare civilă unde se va încheia 
căsătoria. 

Potrivit legii, declaraţia de căsătorie trebuie să cuprindă următoarele mențiuni: 


e -voința viitorilor soţi de a se căsători; 


e -declarația că au luat reciproc cunoştinţă de starea sănătăţii lor şi de prevederile 
art.4-10 C.fam., în sensul că sunt îndeplinite condiţiile de fond şi că nu sunt 
impedimente la căsătorie; 

e -declarația cu privire la numele ce-l vor purta în timpul căsătoriei. Această declaraţie 
se poate face şi ulterior, pînă la încheierea căsătoriei, în scris. 

Declaraţia de căsătorie făcută în scris se semnează de către declarant şi de către ofiţerul de 
stare civilă. 

Între data înregistrării declaraţiei şi data căsătoriei trebuie să treacă 8 zile libere pentru: 

e  terții pot face opoziții la căsătorie 

e  delegatul de stare civilă va putea verifica îndeplinirea cerinţelor legale şi temeinicia 
eventualelor opoziții 

e viitorii soți mai pot reflecta asupra încheierii căsătoriei. 

Opoziția la căsătorie. Opoziția sau opunerea la căsătorie este actul prin care o persoană 
atenționează pe delegatul de stare civilă asupra existenţei unor piedici sau a neîndeplinirii unor 
condiţii la căsătorie. 

Opoziția la căsătorie trebuie să îndeplinească următoarele cerințe: 

e -să fie făcută în formă scrisă; 

e -să arate împrejurarea de fapt sau de drept sau motivul pentru care nu se poate 
încheia căsătoria; 

e să prezinte dovezile pe care se întemeiază; 

e  oponentul trebuie să semneze opoziția. 

Delegatul de stare civilă este obligat să verifice opunerile sau informațiile primite dacă sunt 
reale. În caz contrar, ele nu sunt obligatorii pentru delegatul stării civile. 

Opoziția la căsătorie poate fi făcută de orice persoană fără să fie nevoie să justifice un 


interes. 


PROCEDURA ÎNCHEIERII CĂSĂTORIEI 


Localitatea unde se celebrează căsătoria. viitorii soți au posibilitatea ca dintre localitățile 
lor de domiciliu sau de reşedinţă să aleagă pe oricare, pentru celebrarea căsătoriei. 

Locul celebrării căsătoriei. Regula este că celebrarea căsătoriei are loc „la sediul serviciului 
de stare civilă”. Prin excepţie, se prevede că „în cazurile arătate de legea specială”, celebrarea 


căsătoriei va putea avea loc şi în afara sediului serviciului de stare civilă în cazurile de forță 


majoră când unul dintre soți nu se poate prezenta la sediul serviciului de stare civilă şi în cazul 
când căsătoria se încheie între persoane de cetățenie română pe o navă românească, aflată în afara 
graniţelor ţării, caz în care comandantul navei va încuviința şi instrumenta celebrarea căsătoriei 
pe navă. 

Competența de a instrumenta celebrarea căsătoriei 

Competența de a instrumenta celebrarea căsătoriei i-a fost conferită prin lege delegatului de 
stare civilă. 

În ipoteza în care în practică „căsătoria s-ar oficia” de o persoană necompetentă, lipsită de 
calitatea de delegat de stare civilă, căsătoria ar fi valabilă numai dacă a existat convingerea 
generală că persoana în fața căreia s-a încheiat căsătoria avea această calitate în mod oficial adică 
s-a creat în mod public o aparenţă de drept. 

Procedura încheierii căsătoriei. Căsătoria se încheie într-un cadru solemn, oral şi public, În 
ziua fixată pentru încheierea căsătoriei, viitorii soți se vor prezenta împreună în fața delegatului 
de stare civilă care, după ce-i va identifica, va verifica dacă sunt îndeplinite condiţiile de fond şi 
dacă nu sunt impedimente la căsătorie şi, după ce le va citi dispoziţiile art.1 şi 2 din Codul 
familiei, le va lua consimţământul personal la căsătorie, întrebându-i pe rând dacă de bună vote şi 
nesiliți de nimeni încheie această căsătorie. Imediat după ce fiecare a spus DA, delegatul de stare 
civilă îi declară pe cei doi căsătoriți, apoi va întocmi de îndată în registrul de stare civilă actul de 
căsătorie care se semnează de soți şi de delegat. 

În legătură cu momentul în care viitorii soţi sunt consideraţi căsătoriţi, în literatura juridică şi 
practica judiciară au fost susținute două puncte de vedere. Astfel, într-o primă părere, momentul 
încheierii căsătoriei este considerat acela în care delegatul de stare civilă după ce constată 
consimțământul fiecăruia la căsătorie îi declară căsătoriți. Înregistrarea căsătoriei, care urmează 
după aceea, are doar valoare probatorie şi nu constitutivă de stare civilă. În cea de-a doua părere, 
se consideră că, dimpotrivă, numai momentul final al procedurii încheierii căsătoriei poate fi 
considerat drept momentul încheierii propriu-zise a căsătoriei pentru că actul juridic al căsătoriei 
nu este doar consensual ci şi solemn, iar solemnitatea constă în îndeplinirea întregii proceduri de 
celebrare a căsătoriei. Personal, împărtăşim acest ultim punct de vedere. 

Încheierea căsătoriei când există un element de extraneitate. În cazul când căsătoria se 
încheie între o persoană de cetățenie română şi o alta străină, ori de români în străinătate, regulile 
de încheiere a căsătoriei vor fi următoarele: 

- în cazul românilor care se căsătoresc în străinătate se aplică legile române în ce priveşte 
condiţiile de fond la căsătorie, iar în ce priveşte cele de formă se aplică regulile statului în care se 


oficiază căsătoria 


- în cazul căsătoriei unei persoane române cu una străină pe teritoriul țării noastre se vor 
aplica legile române în ce priveşte atât condiţiile de fond cât şi de formă, atunci când căsătoria se 
încheie în faţa organului de stare civilă; când aceasta se încheie de către un reprezentant al țării 
străinului la sediul diplomatic sau consular al acelui stat la noi în ţară, atunci regulile privind 
condițiile de formă sunt acelea prevăzute de legislaţia acelui stat, aplicându-se deci principiul 

Dovada căsătoriei. Potrivit art.18 Cod fam., „căsătoria nu poate fi dovedită decît prin 
certificatul de căsătorie, eliberat pe baza actului întocmit în registrul de stare civilă”. 

În cazul în care registrele de stare civilă au fost distruse sau pierdute, ori actul a fost întocmit 
în străinătate şi nu poate fi procurat, privitor la actele de stare civilă se poate face reconstituirea 
actelor de căsătorie.Proba căsătoriei se va face prin mijloacele prevăzute de dreptul comun. 


EFECTELE CĂSĂTORIEI 
RELAȚIILE PERSONALE DINTRE SOŢI 


Căsătoria generează între membrii familiei o multitudine de relaţii care se intercondiţionează 
reciproc. Efectele juridice ale căsătoriei pot fi clasificate în două mari categorii: relațiile personale 
dintre soți şi relaţiile patrimoniale dintre aceştia. 

Efectele căsătoriei în ce priveşte relațiile personale dintre soţi cuprinde doar principiile care 
guvernează aceste raporturi şi anume: 
e principiul egalității în drepturi şi obligaţii între soți 
e principiul că soţii hotărăsc de comun acord în tot ce priveşte căsătoria 
e principiul că soții convin asupra numelui pe care-l vor purta în timpul căsătoriei 
Efectele căsătoriei în ce priveşte relațiile personale dintre soți sunt 
1. Obligaţia reciprocă de sprijin moral 
2. Obligaţia de fidelitate. 
3. Obligaţia soților de a locui împreună. 
4. Îndatorirea de coabitare sau conjugală. 

Numele soţilor. În privinţa numelui de familie pe care-l vor purta în timpul căsătoriei, viitorii 
soți au posibilitate de alegere şi anume: 

e fie să-și păstreze fiecare dintre ei numele avut înaintea căsătoriei, ipoteză în care nu e 
nici o schimbare de nume; 

e fie să aleagă ca nume comun pe acela al unuia sau altuia dintre ei, ipoteză în care se 
schimbă doar numele unuia dintre soți; 

e fie să aleagă ca nume comun numele lor reunite, ipoteză în care se schimbă numele 


ambilor soţi. 


EFECTELE CĂSĂTORIEI 
CU PRIVIRE LA CAPACITATEA DE EXERCIŢIU 


Dobândirea capacităţii de exercițiu. După cum se ştie, femeia se poate căsători de la 
împlinirea vârstei de 15 ani. Minora care se căsătoreşte, în condiţiile arătate, dobândeşte 
capacitate deplină de exerciţiu (art.8 alin.3 din Decretul nr.31/1954). 

RELAȚIILE PATRIMONIALE DINTRE SOȚI 


Principalele îndatoriri patrimoniale reciproce dintre soți sunt enunțate în art.29 şi 2 din Codul 
familiei şi constau în obligația soţilor de a suporta cheltuielile căsniciei şi obligaţia de sprijin 
material. 

Aceste două îndatoriri patrimoniale se interferează atât de mult încât îndeplinirea uneia 
dintre ele poate însemna şi îndeplinirea celeilalte. Premizele realizării lor armonioase sunt 
gospodărirea în comun a soţilor şi îndeplinirea obligaţiilor de natură personală dintre soți. 

Obligaţia soţilor de a suporta cheltuielile căsniciei. Potrivit art.29 Cod fam., „soţii sunt 
obligaţi să contribuie, în raport cu mijloacele fiecăruia, la cheltuielile căsniciei”. 

Obligaţia de sprijin material. Potrivit art.2 Cod fam., soţii sunt datori să-şi acorde unul 
altuia atât sprijin moral cât şi sprijin material. 


COMUNITATEA MATRIMONIALĂ DE BUNURI A SOŢILOR 


Noţiunea de regim matrimonial. Regimul matrimonial constă în ansamblul regulilor care 
reglementează raporturile dintre soți privitoare la bunurile lor, deci relaţiile patrimoniale dintre 
ei, precum şi raporturile patrimoniale în care aceştia intră cu terţii, în calitatea lor de soți. 

După structura lor regimurile matrimoniale sunt regimuri: 

1. de comunitate; 

2. de separație (separație de bunuri şi regim dotal); 

3. eclectice. 

După cum se pot sau nu modifica în timpul căsătoriei, regimurile matrimoniale sunt: 
imutabile şi mutabile. 

Regimul matrimonial în dreptul nostru. Potrivit art.30 din Codul familiei, „Bunurile 
dobândite în timpul căsătoriei, de oricare dintre soţi, sunt de la data dobândirii lor, bunuri comune 
ale soților. 

Orice convenție contrară este nulă.Calitatea de bun comun nu trebuie să fie dovedită. 

În art.31 din acelaşi cod se prevăd categoriile de bunuri care nu sunt comune, ci bunuri 


proprii ale fiecărui soț. 

Din aceste dispoziţii legale se poate desprinde concluzia că, în regimul matrimonial prevăzut 

în codul nostru de familie, soţii au două categorii de bunuri: 
e comune ambilor soți; 
e proprii fiecăruia dintre ei. 

Regula privind regimul matrimonial în dreptul nostru este comunitatea de bunuri a soților 
(art.30), iar excepţia este că anumite bunuri limitativ prevăzute de lege sunt proprii (art.31 
C.fam.). 

Trăsăturile caracteristice ale regimului matrimonial în dreptul român 

e legal. 

e obligatoriu. 
e unic 

e imutabil. 

Nulitatea convențiilor contrare comunităţii matrimoniale de bunuri. Potrivit art.30 
alin.l Cod fam., „bunurile dobândite în timpul căsătoriei, de către oricare dintre soţi, sunt de la 
data dobîndirii lor, bunuri comune ale soţilor”, iar potrivit alin.2 „orice convenţie contrară este 
nulă”. 

Soții sunt obligaţi să contribuie în raport cu mijloacele fiecăruia, la cheltuielile căsătoriei 
Munca depusă de femeie în gospodărie şi pentru creşterea copiilor constituie un aport la sarcinile 
căsătoriei. 

Natura juridică a comunităţii matrimoniale. Comunitatea matrimonială de bunuri a soților 
a fost calificată în literatura juridică drept o proprietate comună în devălmăşie. Această 
proprietate comună este constituită dintr-o totalitate de drepturi patrimoniale, reale şi de creanță, 
precum şi din obligaţiile aferente lor, care aparțin soților, în totalitatea lor, în devălmăşie, adică 


într-o indiviziune sui generis, fără a fi determinate cotele părţi ale fiecăruia dintre ei. 


BUNURILE SOȚILOR 


Prin noțiunea de bunuri ale soţilor se înțeleg bunurile lor corporale materiale şi bunurile 
necorporale, adică drepturile subiective patrimoniale: 

Bunuri comune şi bunuri proprii. Art.30 alin.1 din C.fam. prevede: „Bunurile dobândite în 
timpul căsătoriei, de oricare dintre soţi, sunt de la data dobândirii lor, bunuri comune ale soților”, 
iar art.3 1 din acelaşi cod dispune şi el că „Nu sunt bunuri comune, ci bunuri proprii ale fiecărui 

». 


soț: 


a) bunurile dobândite înainte de încheierea căsătoriei; 

b) bunurile dobândite în timpul căsătoriei prin moştenire, legat sau donație, afară numai dacă 
dispunătorul a prevăzut că ele vor fi comune; 

c) bunurile de uz personal şi cele destinate exercitării profesiunii unuia dintre soți; 

d) bunurile dobândite cu titlu de premiu sau recompensă, manuscrisele ştiinţifice sau literare, 
schiţele şi proiectele artistice, proiectele de invenţii şi inovaţii, precum şi alte asemenea bunuri; 

e) indemnitatea de asigurare sau despăgubirea pentru pagube pricinuite persoanei; 

f) valoarea care reprezintă şi înlocuieşte un bun propriu sau bunul în care a trecut această 
valoare. 

Noţiunea de bunuri comune ale soților.Un bun este comun dacă sunt îndeplinite, în mod 
cumulativ, următoarele condiţii: 

a) este dobândit de oricare dintre soți în timpul căsătoriei; 

b) nu face parte din categoriile de bunuri pe care legea le consideră proprii. 

Determinarea bunurilor proprii. Bunurile proprii ale soților constituie o excepție de la 
regula comunității matrimoniale de bunuri. sunt limitativ prevăzute de lege şi de strictă 
interpretare, în sensul că la categoriile prevăzute de lege nu pot fi adăugate şi alte categorii de 
bunuri. 

Dovada bunurilor proprii. Spre deosebire de bunurile comune, a căror dovadă o constituie 
prezumția legală de comunitate, ceea ce practic înseamnă că ele nu trebuie dovedite, bunurile 
proprii trebuie dovedite. Printr-o asemenea probaţiune se înlătură prezumția legală de comunitate 
şi se stabileşte că bunurile în discuţie aparțin unuia sau altuia dintre soți. 

Dovada bunurilor proprii diferă nu numai în funcție de dobândirea lor prin acte sau fapte 
Juridice ci şi în funcție de alte criterii ca: 

- data dobândirii bunurilor; 

- destinaţia bunurilor; 


- efectul subrogării reale. 


DREPTURILE SOŢILOR 
ASUPRA BUNURILOR COMUNE 


Egalitatea soţilor asupra bunurilor comune În conformitate cu principiul egalităţii 
sexelor, potrivit art.35 C.fam., „soţii administrează şi folosesc împreună bunurile comune şi 
dispun tot astfel de ele.Oricare dintre soţi, exercitând singur aceste drepturi, este socotit că are şi 


consimțământul celuilalt soţ. Cu toate acestea, nici unul dintre soţi nu poate înstrăina şi nici nu 

poate greva un teren sau o construcție ce face parte din bunurile comune, dacă nu are şi 
consimțământul expres al celuilat soț”. 

Prezumția legală de mandat tacit reciproc în temeiul căreia fiecare dintre soți este 
presupus că, atunci când exercită singur drepturile conferite de lege soților asupra bunurilor lor 
comune, el o face nu numai în numele său propriu ci şi ca reprezentant al celuilalt sot. 

Prezumția mandatului tacit reciproc dintre soți este relativă ea putând fi înlăturată pentru 
fiecare act în parte, dar nu şi în general.Soţul neparticipant la un act juridic al celuilalt soț privitor 
la bunurile comune este îndreptățit să probeze că s-a opus încheierii actului, ceea ce va avea ca 
efect invalidarea actului astfel încheiat. însă nu va produce efecte însă faţă de terțul de bună 
credinţă cu care s-a contractat.De aceea, dobânditorul încunoştiințat de existența unei opuneri 
trebuie considerat de rea credință dacă încheie totuşi actul astfel că el nu va putea invoca 
prezumția de mandat tacit, pentru a susține că a tratat cu proprietarul bunului. 

Obiectul mandatului reciproc de reprezentare îl constituie îndeplinirea numai de către unul 
dintre soţi a actelor de administrare, de folosință şi de dispoziție asupra bunurilor comune; din 
ansamblul acestor acte sunt exceptate: în mod expres actele de înstrăinare şi grevare a 
construcțiilor şi terenurilor; în mod implicit, anumite acte de dispoziție juridică în materie 
mobiliară; actele cu titlu gratuit care necesită consimțământul ambilor soţi; actele de conservare 
care pot fi îndeplinite numai de către unul din soți fără a se recurge la ideea de mandat întrucât ele 
profită comunităţii; actele exceptate de la mandat prin voinţa soților. 

Exercitarea mandatului reciproc de reprezentare dintre soți este conformă cu legea cât timp 
fiecare dintre soţi îl reprezintă pe celălat în limitele mandatului. 

În cazul depăşirii mandatului de către unul dintre soţi în detrimentul celuilalt soț el va 
răspunde pe cale civilă, pentru daunele astfel cauzate, sau pe cale penală, când sunt întrunite 
elementele infracţiunii de abuz de încredere. 

În ipoteza despărțirii în fapt a soţilor: 

- în doctrina juridică s-a apreciat că mandatul se aplică, întrucât se aplică şi prezumția 
comunității de bunuri; 

- în practica judiciară, pare a fi generalizată ideea neaplicării mandatului pe timpul despărțirii 
în fapt a soţilor, presupunându-se că atunci când soţii au ajuns la conflict şi deci la o despărţire în 
fapt e greu de admis că cei doi soţi şi-ar acorda împuterniciri largi unul altuia de a-şi administra 
bunurile. 

Mandatul soților este numai prezumat de lege, soții pot prin voinţa lor să-i restrângă 
aplicarea, însă nu şi s-o înlăture complet. Restrângere a mandatului trebuie însă să fie specială, cu 


individualizarea bunurilor şi a actelor la care se referă, altfel, dacă s-ar încerca o înlăturare totală 

ar echivala cu o modificare a regimului comunității matrimoniale, care este imperativ şi 


încălcarea lui ar atrage nulitatea actului. 


DATORIILE SOŢILOR ŞI URMĂRIREA BUNURILOR LOR 


Comunitatea matrimonială de bunuri cuprinde nu numai bunurile dobândite de soți în timpul 
căsătoriei ci şi datoriile sau obligațiile asumate de ei în acest timp față de alte persoane. 

Datoriile proprii constituie regula şi datoriile comune — excepţia art.32 C.fam., care enumeră 
limitativ categoriile de obligaţii comune ale soților 

Categoriile legale de datorii comune. Diferitele categorii de datorii comune sunt cele 
enumerate limitativ de art.32 C.fam., care dispune: „Soții răspund cu bunurile comune pentru: 

a) cheltuielile făcute cu administrarea oricăruia dintre bunurile lor comune; 

b) obligaţiile ce au contractat împreună; 

c) obligațiile contractate de fiecare dintre soți pentru împlinirea nevoilor obişnuite ale 
căsătoriei; 

d) obligaţia de a repara prejudiciul cauzat prin însuşirea ilicită a unor bunuri proprietate 
publică. 

Regimul juridic al obligațiilor comune se poate sintetiza în două mari reguli aceste reguli 
sunt: 

a) Numai creditorii comuni pot urmări bunurile comune cât timp ele îşi păstrează această 
calitate. 

b) Dacă bunurile comune nu sunt suficiente pentru a acoperi integral creanţa, atunci 
creditorii comuni pot urmări şi bunurile personale ale soților 


ÎMPĂRȚIREA BUNURILOR COMUNE 
ÎN TIMPUL CĂSĂTORIEI 


La desfacerea căsătoriei bunurile comune se împart între soți, potrivit învoielii acestora. 
Dacă soții nu se învoiesc asupra împărțirii bunurilor comune, va hotărî instanța judecătorească. 

Pentru motive temeinice, bunurile comune, în întregime sau numai o parte din ele, se pot 
împărți prin hotărâre judecătorească şi în timpl căsătoriei. Bunurile astfel împărțite devin bunuri 
proprii. Bunurile neîmpărțite, precum şi cele ce se vor dobândi ulterior, sunt bunuri comune 

Caracterul de excepție al împărțirii bunurilor comune în timpul căsătoriei rezultă din faptul 
că împărțirea, pe de o parte, poate avea loc numai în cazurile anume prevăzute de lege şi anume: 


1. la cererea oricăruia din soți sprijinită pe motive temeinice şi 

2. la cererea creditorilor personali ai soților dacă aceştia n-au fost îndestulaţi din bunurile 
proprii ale soțului debitor. 

Împărţeala bunurilor comune în timpul căsătoriei se poate face numai pe cale judecătorească” 

Împărţirea bunurilor comune la încetarea căsătoriei. împărțire este obişnuită şi necesară 
pentru aplicarea regulilor de drept succesoral. 
trecerea de la proprietatea comună în devălmăşie şi de la alte drepturi patrimoniale devălmaşe la 
proprietatea exclusivă sau alte drepturi patrimoniale exclusive ale fiecărui soţ asupra bunurilor 
din comunitate, ori trecerea la proprietatea comună pe cote-părţi sau alte drepturi patrimoniale 
comune pe cote-părți. 

De regulă, dacă este posibil, împărţeala se face în natură prin atribuirea de bunuri şi, numai 
în subsidiar prin vânzarea bunurilor ori atribuirea unuia din soţi, cu acordarea echivalentului în 
bani sau în alte bunuri celuilalt soț 

Ca efect al împărțelii, partea din bunurile comune care revine fiecărui soţ devine proprie. 

Caracterul declarativ al împărțelii, specific oricărei împărțeli potrivit art.786 C.civ., se aplică 
şi împărțelii bunurilor comune ale soților, în sensul că împărțelala retroactivează până la data 


desfacerii sau încetării căsătoriei cu toate consecințele ce decurg din acest caracter. 


NULITATEA SAU DESFIINŢAREA CĂSĂTORIEI 
NOŢIUNI INTRODUCTIVE 


Prin nulitatea sau desfiinţarea căsătoriei înțelegem sancţiunea care intervine ca urmare a 
nerespectării unor dispoziţii legale privitoare la încheierea căsătoriei. 

Nulităţile sunt de două feluri: nulități absolute şi nulități relative. În ceea ce priveşte 
distinctia dintre ele există însă unele deosebiri față de dreptul comun. Astfel, în unele cazuri de 
nulitate absolută a căsătoriei, această nulitate poate fi confirmată, în interesul menţinerii 
căsătoriei. 

În dreptul familiei, în afară de viciile de consimțământ: eroare, dol şi violență, care sunt 
cazuri de nulitate relativă, toate celelalte cazuri de nulitate a căsătoriei, atât exprese, cât şi 


virtuale, sunt nulităţi absolute. 

CAZURI DE NULITATE ABSOLUTĂ 


Nulităţi absolute. Sunt considerate cazuri de nulitate absolută: 

A. Lipsa de diferenţiere sexuală ( 

B. Impubertatea. De la această regulă există două excepții: 

a) dispensa prealabilă de vârstă 

b) excepția cazurilor de înlăturare a prezumţiei de impubertate: 

1. când soţul impuber împlineşte vârsta matrimonială înaintea constațării nulității; 

2. dacă soţia a dat naştere unui copil; 

3. dacă soţia a rămas însărcinată înaintea constațării nulităţii. 

C. Lipsa totală de consimțământ. 

D. Bigamia. 

E. Incestul 

F. Rudenia în linie dreaptă rezultată din înfiere 

G. Starea de alienaţie sau debilitate 

H. Lipsa de discernământ. 

I. Lipsa de solemnitate la încheierea căsătoriei. 

J. Incompetenţa delegatului de stare civilă 1 

K. O cauză de nulitate absolută a căsătoriei a fost anterior Revoluţiei şi încheierea unei 
căsătorii între un cetățean român şi un străin fără autorizația preşedintelui României. 

L. Căsătoria fictivă. Se numeşte căsătorie fictivă sau simulată căsătoria încheiată în alte 
scopuri decât cele prevăzute de Codul familiei, adică fără a se urmări întemeierea unei familii cu 
toate consecinţele ce le implică întemeierea de familie, care constituie cauza necesară şi 
determinantă a oricărei căsătorii. 


CAZURI DE NULITATE RELATIVĂ 


Căsătoria poate fi anulată la cererea soţului al cărui consimțământ a fost viciat prin eroare cu 
privire la identitatea fizică a celuilalt soţ, prin viclenie sau prin violență. 

Eroarea Codul familiei, prin art.21 restrânge sfera de aplicare a acestui viciu de 
consimțământ numai la eroarea asupra identităţii fizice a celuilalt soţ. 

Dolul. Folosirea de mijloace viclene pentru a determina o persoană să încheie casătoria 
constituie un motiv de anulare a căsătoriei, indiferent dacă dolul este subiectiv sau obiectiv, 


comisiv sau omisiv, provocând eroarea care a determinat consimțământul la casătorie. 

Violenţa. În privinţa violenţei, în practica judiciară aceasta a fost admisă ca viciu de 
consimțământ în mod cu totul izolat; numai în forma constrângerii la căsătorie, exercitată de către 
părinţii viitorilor soți. Violenţa trebuie apreciată subiectiv şi obiectiv, dacă a putut fi determinantă 
la căsătorie în raport de starea soțului victimă. 


REGIMUL JURIDIC AL NULITĂŢILOR 


Regulile care caracterizează regimul juridic al nulităţilor căsătoriei vizează, la fel ca în 
dreptul comun, persoanele care pot invoca nevalabilitatea căsătoriei, imprescriptibilitatea sau 
prescriptibilitatea acțiunilor în nulitate sau anulare, posibilitățile de confirmare a căsătoriei 
nevalabile. 

Regimul juridic al nulităţilor căsătoriei prezintă şi unele reguli speciale. 

Persoanele care pot invoca nulitatea căsatoriei. Nulitatea absolută a căsătoriei poate fi 
invocată de către orice persoană interesată, adică de oricare dintre soţi, terți care justifică un 
interes, procuror, din oficiu sau de către instanță. 

Nulitatea relativă poate fi invocată, fiind o nulitate de protecție, numai de către soțul al cărui 
consimțământ la căsătorie a fost viciat. 

Imprescriptibilitatea acţiunii în nulitate şi prescriptibilitatea acţiunii în anulare a 
căsătoriei. Acţiunea în nulitatea căsătoriei este imprescriptibilă, ca orice acțiune în nulitate din 
dreptul comun, iar acțiunea în anularea căsătoriei este prescriptibilă, într-un termen special de 6 
luni, prevăzut prin art.21 alin.1 C.fam. ca începând să curgă de la data încetării violenței ori a 
descoperirii erorii sau a vicleniei. 


EFECTELE NULITĂŢILOR 


În ce priveşte efectele nulităţilor căsătoriei, nu există nici o deosebire faţă de dreptul comun. 

Spre deosebire totuşi de aceasta, regula desființării retroactive a căsătoriei comportă o 
derogare importantă, şi anume: efectele desființării căsătoriei nule sau anulate nu se produc 
asupra copiilor rezultați din căsătorie, precum şi o excepție specifică, aceea a căsătoriei putative 

Desființarea retroactivă a căsătoriei. Regula din dreptul comun privind desfiinţarea actelor 
nule pentru trecut şi pentru viitor se aplică şi în privinţa casătoriei declarată nulă sau anulată. 

Asadar: căsătoria este considerată că n-a existat niciodată; soţii n-au avut această calitate 
juridică de soţi, ci numai de concubini; toate efectele juridice produse sunt şterse retroactiv; în 
viitor nu vor mai puteă fi produse aceste efecte nici chiar aparent. 

Ca urmare: foştii soți aparenţi vor reveni la numele avute anterior căsătoriei; vor dispare 


dintre ei toate efectele personale şi patrimoniale; bunurile comune vor deveni proprietate pe 

cote-părți; donațiile făcute în vederea căsătoriei vor deveni caduce pentru neîndeplinirea condiţiei 
suspensive de care depindea existenţa lor; ş.a.m.d. 

Declararea nulității căsătoriei nu are nici o urmare în privința copiilor care îşi păstrează 
situația de copii din căsătorie legiuitorul a încercat să atenueze, pe cât a fost posibil, efectele 
negative ce rezultă pentru copii din desfiinţarea căsătoriei părinților. 

Excepţie. Pe lângă derogarea în ce-i priveşte pe copiii rezultați dintr-o căsătorie nevalabilă, 
Codul familiei instituie şi o excepţie de la efectul retroactiv al nulității căsătoriei prin menţinerea 
pentru trecut a efectelor produse de căsătoria nulă sau anulată în folosul soţului sau al soților de 


bună-credinţă la încheierea căsătoriei, exceptie cunoscută sub numele de căsătorie putativă. 


CĂSĂTORIA PUTATIVĂ 


Termenul putativ/putativă vine de la cuvântul putare. Se numeşte putativă căsătoria nulă sau 
anulată căreia legea îi păstrează valabile efectele produse până la data când hotărârea 
judecătorească rămâne definitivă, pentru soțul sau soții de bună-credinţă la încheierea căsătoriei. 
Căsătoriile putative sunt destul de rare, importanţa consacrării legislative a instituţiei căsătoriei 
putative rezidă în ocrotirea unui principiu de bază, anume acela al bunei-credinţe, în temeiul 
căruia soţii dintr-o căsătorie desființată, se bucură de efectele căsătoriei la fel ca cei dintr-o 
căsătorie desfăcută prin divorț. 

Condiţiile căsătoriei putative. Pentru a fi putativă căsătoria nevalabilă trebuie să aibă 
aparenţa juridică de căsătorie şi trebuie ca cel puţin unul dintre soți să fi fost de bună-credinţă la 
încheierea căsătoriei. 

Efectele căsatoriei putative. soțul care a fost de bună-credinţă la încheierea casătoriei, 
declarată nulă sau anulată, păstrează, până la data când hotărârea instanței judecătoreşti rămâne 
definitivă, situaţia unui soţ dintr-o căsătorie valabilă”, iar potrivit art.24 alin. 1, care concretizează 
principiul enunțat în art.23, „cererea de întreținere a soțului de bună-credinţă şi raporturile 
patrimoniale dintre bărbat şi femeie, sunt supuse, prin asemănare, dispozițiilor privitoare la 
divorț”. 

ÎNCETAREA CASĂTORIEI 


Distincția între încetarea şi desfacerea casatoriei. Potrivit art.37 din C.fam., „Căsătoria 
încetează prin moartea unuia dintre soți sau prin declararea judecătorească a morții unuia dintre 


ei. Căsătoria se poate desface prin divorț”. 

În conformitate cu art.22 C.fam., „În cazul în care soţul unei persoane declarate moartă s-a 
recăsătorit şi, după aceasta, hotărârea declarativă de moarte este anulată, căsătoria cea nouă 
rămâne valabilă.Prima căsătorie este desfăcută pe data încheierii noii căsătorii.” 

Din comparaţia celor două texte reiese că între încetarea şi desfacerea căsătoriei există 
deosebiri. 

Cazurile de încetare a căsătoriei prin moarte ori prin declararea judecătorească a morţii sau 
de recăsătorire a soțului celui ce fusese declarat mort constituie de fapt nişte cazuri naturale, 
obiective, prin care căsătoria ia sfârşit, pe când divorțul este o desfacere a căsătoriei, nu de drept, 
ci pe cale judecătorească. 

Spre deosebire de desființarea casătoriei nule sau anulate, când efectele desființării se produc 
atât pentru trecut, cât şi pentru viitor cu excepţiile arătate, atât în cazul încetării căsătoriei, cât şi 


al desfacerii ei prin divorţ, efectele se produc numai pentru viitor. 


MOARTEA UNUIA DINTRE SOŢI 


Actul căsătoriei este un act intuitu personae, moartea unuia dintre soți face ca acest act să 
înceteze a mai produce efecte. 

Efectele juridice ale încetării căsătoriei. Deşi căsătoria încetează pentru viitor, totuşi unele 
efecte ale acesteia se menţin şi după această dată. Astfel: 

a) Soţul supravieţuitor care prin căsătoria care a încetat luase numele celuilalt soţ îl menţine 
şi după încetarea casătoriei,; 

b) Soţul supravieţuitor care nu a împlinit vârsta de 18 ani până la moartea celuilalt soț îşi 
menține capacitatea de exercițiu dobândită prin căsătorie; 

c) Soţul supravieţuitor dobândeşte asupra bunurilor din comunitate un drept de proprietate pe 
cote-părţi, iar restul din aceste bunuri intră în masa succesorală la care sunt chemaţi moştenitorii, 
printre care şi el ca soț supravieţuitor, în baza Legii nr.319/1949. Dreptul lui de moştenire se 
naşte la moartea celuilalt soţ. 


DECLARAREA JUDECĂTOREASCĂ 
A MORȚII UNUIA DINTRE SOŢI 

Declararea judecătorească a morţii unuia dintre soţi Această declarare produce aceleaşi 
efecte ca şi moartea fizică constatată. Data morţii este aceea pe care o stabileşte hotărârea 


judecătorească declarativă de moarte. 


DESFACEREA CĂSĂTORIEI 


Este reglementat de Codul familiei prin art.37 alin.2, care aşa cum a fost modificat prin art.8 
pct.1 din Legea nr.59/1993 prevede: „Căsătoria se poate desface prin divorț”. 

Instanța judecătorească poate desface căsătoria prin divorţ atunci când, datorită unor motive 
temeinice, raporturile dintre soți sunt grav vătămate şi continuarea căsătoriei nu mai este posibilă. 

Divorțul poate fi pronunţat şi numai pe baza acordului ambilor soți dacă sunt îndeplinite 
următoarele condiţii: 

a) până la data cererii de divorț a trecut cel puţin un an de la încheierea căsătoriei; 

b) nu există copii rezultați din căsătorie. 

Oricare dintre soţi poate cere divorțul atunci când starea sănătății sale face imposibilă 


continuarea căsătoriei. 


MOTIVELE DE DIVORȚ 


Art.38 prevede că „Instanţa judecătorească poate desface căsătoria prin divorţ atunci când, 
datorită unor motive temeinice raporturile dintre soți sunt grav vătămate şi continuarea căsătoriei 
nu este posibilă” 

Temeinicia motivelor de divorț se apreciază, de la caz la caz, de către instanţa de judecată. 

Legea consideră ca temeinice două motive: 

1. acordul părților fără copii minori, la cel puţin un an după încheierea căsătoriei 
2. starea de sănătate a unuia din soți pentru care continuarea căsătoriei nu mai este 
posibilă. 

Pentru a se putea pronunța divorțul, exceptând acordul părților trebuiesc îndeplinite 
cumulativ următoarele condiţii: 

a) existența unor motive temeinice; 

b) acestea să fi vătămat grav relaţiile dintre soți; 

c) continuarea căsătoriei să nu mai fie posibilă. 

Practica judiciară şi-a adus un aport contributiv în judecarea proceselor de divorţ apreciind 


ca fiind motive temeinice anumite situații între soţi, contribuţii pe care instanţele de judecată 

le-au putut lua în considerare, cu titlu consultativ dar nu ca izvor de drept. Astfel au fost 


considerate motive temeinice de divorţ: 


- refuzul nejustificat al unuia dintre soţi de a locui împreună cu celălalt sau părăsirea 
nejustificată a domiciliului conjugal; 

- infidelitatea unuia dintre soţi sub forma adulterului; 

- agresivitatea unuia dintre soţi care pune în pericol sănătatea şi viaţa celuilalt soţ; 
- existenţa unor nepotriviri de ordin fiziologic care afectează grav raporturile 
conjugale; 

- existenţa unor boli grave a unuia dintre soți care îl pune pe celălalt soţ în 
imposibilitate de a coabita cu soţul pârât; 

- rele purtări de ordin moral, în familie şi societate, care nu pot fi suportate de soțul 


reclamant. 


Stabilirea culpei unuia dintre soți sau a ambilor prezintă interes în ceea ce priveşte unele 


efecte ale divorțului cu privire la: 


Pensia de întreţinere. 

Întreţinerea copiilor minori. 

Beneficiul contractului de închiriere privitor la locuinţa comună. 
Revocarea liberalităţilor. 


Efecte de ordin moral, educativ. 


PROCEDURA DIVORŢULUI 


Procedura divorţului este reglementată de Codul de procedură civilă prin art.607-619 


modificate succesiv. 


Acţiunea de divorţ aparține numai soţilor. Această regulă conferă un caracter strict 


personal acțiunii de divorţ. Din acest caracter decurg unele consecințe: 


- creditorii personali nu pot interveni prin intermediul acțiunii oblice şi nici nu pot continua 


acțiunea începută de autorul ei; 


- moştenitorii unuia dintre soţi, deşi ar putea avea unele interese, nu pot continua nici ei 


acțiunea pornită de antecesorul lor, întrucât căsătoria încetează prin moartea acestuia; 


- procurorul nu poate introduce acțiunea de divorţ, dar el poate interveni într-un proces de 


divorţ, în orice fază a acestuia în cazurile când din căsătorie au rezultat copii minori. În aceste 


situații, instanţa va asculta autoritatea tutelară şi minorii care au împlinit vârsta de 10 ani. 

Instanţa competentă. Normele care determină competenţa teritorială în materie de divorț 
sunt imperative. 

Acţiunea de divorţ este de competenţa instanţei judecătoreşti în circumscripția căreia se află 
ultimul domiciliu comun al soților.Schimbarea domiciliului comun al soților, ulterior acţiunii de 
divorţ, nu atrage schimbarea competenţei instanţei investite. 

Dacă soţii nu au avut domiciliu comun sau dacă nici unul dintre soţi nu mai locuieşte în 
circumscripția instanței ultimului domiciliu comun, instanța competentă este aceea de la 
domiciliul soţului pârât. 

În cazul în care pârâtul nu are domiciliu în ţară sau nu are domiciliu cunoscut, va fi 
competentă a judeca divorțul instanţa în a cărei rază teritorială îşi are domiciliul reclamantul. 

Cererea reconvenţională. Potrivit art.608 C.pr.civ. „Soţul părăsit poate să facă - şi el - 
cerere de despărțenie, cel mai târziu până la prima zi de înfăţişare, în şedinţă publică, pentru 
faptele petrecute înainte de această dată. Pentru faptele petrecute după această dată, pârâtul va 
putea face cerere până la începerea dezbaterilor asupra fondului, în cererea reclamantului. 

Cererea pârâtului se va face la aceeaşi instanţă şi se va judeca împreună cu cererea 
reclamantului. 

Nerespectarea termenului privind introducerea cererii reconvenţionale atrage sancţiunea 
decăderii, soțul pârât nemaiputând cere divorțul pentru motivele proprii avute până atunci. 

Cererea de divorț. va cuprinde, pe lângă menţiunile prevăzute de lege pentru orice cerere de 
chemare în judecată, numele copiilor minori născuţi din căsătorie sau care se bucură de aceeaşi 
situație legală față de amândoi soţii, precum şi numele copiilor recunoscuţi de aceştia. 

Dacă nu sunt copii minori se va face menţiune despre aceasta. 

La cererea de divorț se vor anexa copii legalizate de pe certificatul de căsătorie şi de pe 
certificatele de naştere ale copiilor minori. 

Potrivit art.612 alin.4 C.pr.civ., cererea de divorț împreună cu înscrisurile doveditoare 
trebuie prezentate personal de către reclamant preşedintelui judecătoriei. Acesta, primind cererea 
de divorţ, va da reclamantului, în conformitate cu art.613 C.pr.civ., sfaturi de împăcare şi, în 
cazul că acesta stăruie în cererea sa, va fixa termen pentru judecarea cauzei, fără a se mai recurge 
la termene de gândire ca în reglementarea anterioară. 

Procedura divorţului bazat pe acordul soţilor prevede că, în cazul în care cererea de 
divorţ se întemeiază pe acordul soţilor „ea va fi semnată de ambii soţi”. Înțelegerea soţilor se 
poate face şi cu privire la modalităţile de soluţionare a cererilor accesorii divorțului. Primind 
cererea de divorţ astfel formulată, preşedintele instanței va verifica existența consimțământului 


ambilor soţi, după care va fixa un termen de judecată după două luni în şedinţă publică. „La 

termenul de judecată, instanța va verifica dacă soții stăruie în desfacerea căsătoriei pe baza 
acordului lor şi, în caz afirmativ, va trece la judecarea cererii, fără a administra probe cu privire la 
motivele de divorț”. 

În ce priveşte soluţionarea cererilor accesorii privind: 

- numele pe care soții îl vor purta după divorţ; 

- pensia de întreținere; 

- atribuirea beneficiului locuinţei, instanța va putea dispune, atunci când consideră necesar, 
administrarea probelor prevăzute de lege. 

În cazul în care la termenul de judecată fixat pentru divorţ (de două luni) se prezintă numai 
unul dintre soți, instanța neputând verifica stăruința ambilor soţi în divorț, acțiunea, fiind lipsită 
de acord, se respinge neputându-se întemeia pe art.38 alin.2 C.fam şi art.613 C.pr.civ. 

Măsurile vremelnice în divorțul litigios, instanța poate lua, prin ordonanță preşedențială, 
măsuri vremelnice cu privire la: 

e încredințarea copiilor minori; 

e obligația de întreţinere; 

e  alocaţia pentru copii şi 

e folosirea locuinţei (art.613 C.pr.civ.). 

Dispoziţiile legale procedurale prevăd că cererea de divorț se judecă în şedinţă publică. 
Instanța însă nu va putea să dispună judecarea în camera de consiliu, dacă va aprecia ca prin 
aceasta s-ar asigura o mai bună judecare sau administrare a probelor. 

Obligativitatea prezenţei la proces a reclamantului. Această regulă se deduce din 
dispoziţiile art.616 C.pr.civ., potrivit căruia dacă la termenul de judecată, în primă instanţă, 
reclamantul lipseşte nejustificat şi se înfăţişează numai pârâtul, cererea va fi respinsă ca 
nesusținută 

Dacă pentru reclamant termenele de judecată sunt date în cunoştinţă, pârâtul trebuie să fie 
citat. 

În cazul în care procedura de citare a pârâtului a fost îndeplinită prin afişare, iar acesta nu s-a 
prezentat la primul termen de judecată, instanţa va cere dovezi sau va dispune cercetări pentru a 
verifica dacă pârâtul îşi are domiciliul la locul indicat în cerere şi, dacă constată că nu domiciliază 
acolo, va dispune citarea lui la domiciliul său, precum şi, dacă este cazul, la locul său de muncă. 

Hotărârea de divorţ. În cazul în care sunt îndeplinite cerințele art.38 C.fam., instanţa 


pronunță desfacerea căsătoriei numai dacă motivele temeinice, care fac imposibilă continuarea 

căsătoriei, au fost provocate de soțul pârât, nu şi atunci când cauza destrămării căsătoriei este 
imputabilă exclusiv soţului reclamant. În această din urmă situaţie, acţiunea de divorţ se respinge. 

Pronunţerea hotărârii. În ce priveşte problema pronunțării divorțului, din cuprinsul art.6 17 
C.pr.civ. reiese că se pot distinge două situaţii: prima, în cazul divorţului obişnuit, pe care l-am 
putea numi divorţ litigios, când instanța poate să pronunţe divorțul împotriva ambilor soți, chiar 
dacă numai unul din ei a făcut cerere, dacă din dovezile administrate reiese vina amândurora, iar a 
doua situaţie, în cazul divorțului prin acordul părților, când instanţa dispune desfacerea căsătoriei 
fără a pronunţa divorțul din vina unuia sau a ambilor soți. 

Reclamantul poate oricând renunţa la cererea sa de divorţ înaintea instanţelor de fond, fără a 
depinde de împotrivirea pârâtului. Renunţarea reclamantului nu are însă nici o influenţă asupra 
cererii formulate de pârât 

Dacă părțile se împacă acţiunea de divorț se stinge, indiferent în ce fază s-ar afla procesul, 
chiar dacă împăcarea soților intervine în instanţa de apel sau de recurs. 

Căile de atac. Apelul şi recursul. Potrivit legii, termenul de apel precum şi cel de recurs 
este de 30 de zile de la comunicarea hotărârii 

La fel ca şi la judecata procesului în fond, şi la apel sau, după caz, la recurs lipsa sau 
neprezentarea reclamantului, chiar dacă pârâtul este prezent, atrage respingerea apelului ori 
recursului, ca nesusținut. 

În cazul în care apelul sau, după caz, recursul este făcut de pârât, neprezentarea acestuia, 
dacă nu lipseşte reclamantul nu va împiedica judecata. 

Hotărârea dată în desfacerea căsătoriei prin acordul părților este definitivă şi irevocabilă, nu 
însă şi în ce priveşte judecarea cererilor accesorii dacă asupra acestora nu s-a ajuns la un acord. 

Hotărârea dată în materie de divorţ nu este, supusă revizuirii. 

Căsătoria este desfăcută din ziua când hotărârea prin care s-a pronunţat divorțul a rămas 
irevocabilă. 

Hotărârea dată pe baza acordului părților la divorţ este definitivă şi irevocabilă în ce priveşte 
divorțul. 

Dacă în cursul procesului de divorţ, chiar şi în faza recursului, unul dintre soţi a decedat, 
instanța va închide dosarul, căsătoria încetând prin deces 

Comunicarea hotărârii de divorţ. Instanţa de judecată va comunica din oficiu serviciului 
de stare civilă hotărârea de divorț rămasă definitivă pentru a se face menţiune despre ea pe 
marginea actului de căsătorie. 


EFECTELE DESFACERII CĂSĂTORIEI 

Soții îşi pierd calitatea de soți pe data rămânerii definitive a hotărârii de divorţ. înceteză 
raporturile dintre ei rezultate din căsătorie. Dacă din căsătorie au rezultat copii şi aceştia sunt încă 
minori la data desfacerii căsătoriei, divorțul va produce anumite efecte şi faţă de ei, atât 
nepatrimoniale cât şi patrimoniale. 

1. Efectele divorțului cu privire la relaţiile personale dintre foştii soţi acestea încetează: 

- obligaţia reciprocă de coabitare; 

- obligația de fidelitate; 

- obligația de sprijin moral. 

În ce priveşte numele foştilor soţi, dacă la încheierea căsătoriei, fiecare soţ şi-a păstrat 
numele său, atunci la divorț nu mai există nici o problemă, sub acest aspect. Daca însă, soții au 
adoptat un nume comun, în condiţiile prevăzute de art.27 alin.2 C.fam., regula, potrivit art.40 
alin.3 C.fam., este că la desfacerea căsătoriei, „fiecare dintre foştii soți va purta numele ce avea 
înainte de căsătorie”. 

Prin excepţie de la această regulă, soţii se pot învoi ca soțul care a purtat în timpul căsătoriei 
numele de familie al celuilalt soţ să poarte acest nume şi după desfacerea căsătoriei (art.40 alin.1 
C.fam.), învoială despre care instanţa va lua act prin hotărârea de divorț (art.40 alin.2 C.fam.). 
2. Efectele divorțului cu privire la relaţiile patrimoniale dintre foştii soți 

Între foştii soţi după divorţ încetează şi raporturile patrimoniale care au rezultat din căsătorie, 
cu excepția acelora care se pot naşte între ei pe data desfacerii căsătoriei, în temeiul legii sau pe 
cale convențională. Astfel, ca efect al divorțului încetează: 

a) Obligaţia de a suporta cheltuielile căsătoriei; 

b) Obligaţia reciprocă de sprijin material; 

c) Obligaţia legală de întreţinere dintre soți, cu naşterea însă, uneori, a unei obligaţii legale 
de întreţinere între foştii soți; 

d) Comunitatea matrimonială de bunuri, prin împărțirea acestora sau prin transformarea ei în 
comunitate patrimonială de bunuri; 

e) Beneficiul contractului de închiriere a locuinţei comune; 

f) Dreptul eventual la succesiune. 

3. Efectele divorțului faţă de copiii minori 
Efectele personale față de copiii minori. 
a) Încredinţarea copiilor minori. instanţa de judecată va hotărî „căruia dintre părinţi îi vor fi 


încredintaţi copiii minori. În acest scop, instanța va asculta părinții şi autoritatea tutelară şi, ținând 


25 


seama de interesele copiilor, pe care de asemenea îi va asculta dacă au împlinit vârsta de 10 ani, 
va hotărî pentru fiecare dintre copii, dacă va fi încredinţat tatălui sau mamei.” 

b) Exercitarea ocrotirii părinteşti privind persoana copilului părintele divorțat, căruia i s-a 
încredinţat copilul, exercită cu privire la acesta drepturile părinteşti, iar părintele divorțat căruia 
nu i s-a încredințat copilul, păstrează dreptul de a veghea la creşterea, educarea, învățătura si 
pregătirea lui profesională. 

Efectele patrimoniale ale divorțului faţă de copiii minor 

a) Obligarea părinţilor la suportarea cheltuielilor de creştere, educare, învăţătură şi pregătire 
profesională. Instanţa judecătorescă va stabili contribuţia fiecărui părinte la cheltuielile de 
creştere, educare, învățătură şi pregătire profesională a copiilor 

b) Exercitarea ocrotirii părinteşti privind bunurile şi actele civile patrimoniale ale copilului. 
Dacă copilul a fost încredinţat unuia dintre părinţi, atunci „părintele divorţat căruia 1 s-a 
încredinţat copilul exercită cu privire la acesta drepturile părinteşt. În situaţia în care copilul este 
încredințat unei terțe persoane sau unei instituții de ocrotire, instanţa va trebui să decidă care 
dintre părinți va exercita dreptul de a-i administra bunurile şi de a-l reprezenta sau de a-i 


încuviinţa actele. 


FILIAȚIA DIN ADOPȚIE 
CONSIDERAȚII GENERALE DESPRE ADOPŢIE 


Noţiunea adopţiei. Definiţia adopţiei. 
Conform noii legislații, adopţia este considerată o instituţie de drept civil, 
nemaifiind abordată ca o măsură de protecție specială, aşa cum era considerată in legislația 
anterioară. Cu alte cuvinte, adopţia nu se mai adreseaza automat tuturor copiilor care au nevoie de 
o măsură de protecție specială, ci doar copiilor pentru care o astfle de operaţiune juridică este 
potrivită nevoilor şi situaţiei lor particulare. 
Adoptia este operaţiunea juridică prin care se creează legătura de filiaţie între adoptator şi 
adoptat, precum şi legături de rudenie între adoptat şi rudele adoptatorului. 
Principiile adopţiei 
Legea 273/2004 enumeră în cuprinsul art. 2 următoarele principii: 
a) principiul interesului superior al copilului 
b) principiul creşterii şi educării copilului într-un mediu familial 
c) principiul continuității în educarea copilului ținând seama de originea sa etnică, culturală 


şi lingvistică 

d) principiul informării copilului şi luarii în considerare a opiniei acestuia în raport cu vârsta 
şi gradul său de maturitate 
e) principiul celerității în îndeplinirea oricăror acte referitoare la procedura adopției. 

Adoptia se face în interesul superior al copilului 

În toate deciziile care îi privesc pe copii, fie ca sunt adoptate de instituţii politice sau 
private de ocrotire socială, de către tribunale, autorități administrative sau de către organe 
legislative, interesele superioare ale copilului trebuie să fie luate în consideraţie cu prioritate. 
Adopţia trebuie să asigure dezvoltarea armonioasă a copilului şi respectarea drepturilor 
fundamentale ce-i sunt recunoscute. Totodată, se consideră că interesele superioare ale copilului 
trebuie să fie compatibile cu importanţa pe care legea o conferă copilului ca individ, cu opinii şi 
sentimente proprii, având drepturi civile, precum şi dreptul la o serie de măsuri speciale de 
protecție. 

Că principiul „interesul superior al copilului” are o importanță primordială rezultă şi din 
prevederile art 8 punctul 1 şi 2 din Convenţia europeană în materie de adopţie care stipulează că: 
autoritatea competentă nu va legifera nici o adopţie dacă nu are convingerea că aceasta se 
realizează în interesul copilului, respectiv dacă prin adopție nu se asigură copilului un cămin 
stabil şi armonios. În acelaşi sens se pronunţă şi Convenţia de la Haga care prevede că autorităţile 
competente ale statului de origine al copilului, pot încuviinţa o adopţie internațională numai dacă 
are certitudinea că aceasta corespunde „interesului superior al copilului”. 

Principiul creşterii şi educării copilului într-un mediu familial 

Numeroase acte normative interne şi internaţionale califică familia drept elementul natural 
şi fundamental al societăţii. Mediul familial este pe deplin explicitat de Legea nr. 272/2004, 
privind protecția şi promovarea drepturilor copilului, fiind circumcis câtorva reguli principale: 

- copilul are dreptul să crească alături de părinţii săi 

- părinții au obligaţia să asigure copilului orientarea şi sfaturile necesare 
exercitării corespunzătoare a drepturilor sale 

- ambii părinţi sunt responsabili pentru creşterea copiilor lor; 

- exercitarea drepturilor şi îndeplinirea obligațiilor părinteşti trebuie să aibă în vedere 
interesul superior al copilului şi să asigure bunăstarea materială şi spirituală a 
copilului, în special prin îngrijirea acestuia, prin menţinerea relaţiilor personale cu el, 
prin asigurarea creşterii, educării şi întreținerii sale, precum şi prin reprezentarea sa 
legală şi administrarea patrimoniului său. 

Principiul continuității în educarea copilului, ţinându-se seama de originea sa etnică, 


culturală şi lingvistică 

Principiu de bază, este eficientizat in cuprinsul legii prin norme juridice corespunzătoare, 
din care amintim: 

- capacitatea de adaptare fizică şi psihică a copilului la noul mediu familial va fi 
analizată în raport cu condiţiile de natura socio-profesională, economică, culturală, de 
limbă, de religie şi cu oricare alte asemenea elemente caracteristice locului în care 
trăieşte copilul. 

În cazul în care copilul a fost adoptat de o familie în care se vorbeşte altă limbă, chiar 
dacă aceştia îşi au domiciliul tot pe teritoriul țării noastre, părinții adoptivi nu trebuie să interzică 
copilului de a vorbi limba sa maternă sau de a manifesta interes pentru cultura şi obiceiurile etniei 
sale ci dimpotrivă să sprijine copilul ca paralel cu dobândirea culturii şi obiceiurilor lor, să 
păstreze interes şi pentru cultura mediului din care provine. 

Principiul informării copilului şi luării în considerare a opiniei acestuia în raport cu 
vârsta şi gradul său de maturitate 

Parte integrantă a dezvotării armonioase a copilului informarea la timp şi în mod 
corespunzător a acestuia cu tot ce se întâmplă în localitatea sa — la nivelul puterii sale de 
înțelegere — în țara şi străinătate în limbajul cel mai potrivit vârstei pe care o are, reprezintă una 
din căile principale de luare în considerare a opiniei sale. Informarea trebuie făcută în mod 
competent, detaliind aspectele cele mai diverse, astfel încât copilul să perceapă în mod corect 
mutaţiile cantitative şi calitative ale fenomenului social contemporan. Desigur, aceasta presupune 
ca cel care face informarea să fie la rândul său bine informat, să interpreteze corect informaţia şi 
să o transmită copiilor săi şi/sau copilului adoptat în mod corespunzător. 

Orice eroare sau denaturare a realității poate avea efecte negative asupra dezvoltării 
armonioase a copilului. Arta de a şti să transmiţi informații la nivelul puterii de înţelegere a 
copilului trebuie să constituie una din preocupările de bază ale părintelui familiei sau persoanei 
adoptatoare. 

Acest principiu denotă, printre altele, preponderența elementelor de natură civilă ale 
actului juridic al adopției. De fapt, potrivit art. 24 din Legea 272/2004, ascultarea copilului ce a 
împlinit vârsta de 10 ani este obligatorie în toate procedurile judiciare sau administrative care îl 
privesc, iar dreptul de a fi ascultat conferă acestuia posibilitatea de a cere şi de a primi orice 
informație pertinentă şi de a fi informat asupra consecinţelor pe care le poate avea opinia sa, dacă 
este respectată. 

Principul celerităţii la îndeplinirea oricăror acte referitoare la procedura adopției 

Acest ultim principiu este determinat pe de o parte, tocmai în existenţa unui copil lipsit de 


ocrotire părintească sau care primeşte ocrotire necorespunzătoare şi, pe de altă parte, de nevoia 


28 


reluării grabnice a procesului de îngrijire, întreținere şi educare a copilului în condiţii care să 
asigure dezvoltarea sa normală sub aspect fizic, mental, spiritual, moral şi social. 

Felurile adopţiei. 

Codul Familiei reglementa două feluri de adopţii: 

- adopţia cu efecte restrânse (art. 67 — 78, abrogate), caracterizată prin faptul că legăturile 
de rudenie dintre adoptat şi descendenţii săi, pe de o parte, şi părinții fireşti şi rudele acestora, pe 
de altă parte, se mențineau. Între adoptat şi descendenţii săi, pe de o parte, şi adoptator, pe de altă 
parte, se stabileau raporturi de rudenie asemănătoare acelora dintre părinţi şi copii; 

- adopţia cu efecte depline (art. 79, abrogat) se caracteriza prin faptul că legăturile de 
rudenie dintre adoptat şi descensenţii săi, pe de o parte, şi părinții fireşti precum şi rudele 
acestora, pe de altă parte, încetau. Între adoptat şi descendenţii săi, pe de o parte, şi adoptatori şi 
rudele acestora, pe de altă parte, se stabileau legături de rudenie. 

Ordonanţa nr. 25/1997 reglementa un singur fel de adopție, corespunzătoare înfierii cu 
efecte depline reglementată anterior de Codul Familiei. 

Scopul adopţiei. 

În mod tradiţional, copilul este considerat dependent de familie. Această familie, este 
cadrul ideal care asigură copilului dragoste, îndrumare, suficient spaţiu pentru a fi ascultat şi 
respectat. 

Aşadar, scopul final al adopţiei este asigurarea ocrotirii părinteşti a copilului lipsit sau 
separat de familia lui firească şi asigurarea unui climat de familie, corespunzător creşterii şi 
educării sale. 

Reglementare legală internă. 

În România, adopţia este reglementată de următoarele acte normative: 

e Legea nr. 273/2004 privind regimul juridic al adopţiei; 
e Hotărârea de Guvern nr. 1435/2004 privind adoptarea Normelor metodologice de aplicare 

a Legii nr. 273/2004, privind regimul juridic al adopției 

e Legea nr. 274/2004 privind înființarea, organizarea şi funcționarea Oficiului Român 
pentru Adopţii 
e Ordinul nr. 45/2004 al secretarului de stat al Autorității Naţionale pentru Protecția 

Copilului şi Adoţie, pentru aprobarea standardelor minime obligatorii privind procedura 

adopţiei interne; 

e Hotărârea de Guvern nr. 1442/2004 privind serviciile şi activităţile ce pot fi desfăşurate de 


către organismele private române şi cadrul procedurii adopţiei interne; 

Noua legislaţie în domeniul adopției porneşte de la rolul decisiv pe care îl are familia în 


dezvoltarea armonioasă a personalității copilului. Această legislație se înscrie în cadrul stabilit 


atât prin Legea privind protecţia şi promovarea drepturilor copilului (Legea nr. 272/2004), cât şi 


prin prevederile convențiilor internaţionale ratificate de România. 


Sensul juridic al unor termeni folosiți în lege 


Pentru a elimina orice dubii şi interpretări care ar putea conduce la obstrucționarea 


înfăptuirii actului adopţiei Legea 273/2004 la art. 3 defineşte în mod limpede şi clar înţelesul 


termenilor şi expresiilor folosite în contextul legii astfel: 


-prin „adoptat” se înţelege persoana care a fost sau urmează să fie adoptată în condițiile 
legii; 

-prin „adoptator” se desemnează persoana care a adoptat sau doreşte să adopte; 
-„adopția internă” este definită ca fiind adopția în care atât adoptatorul sau familia 
adoptatoare , cât şi adoptatul au domiciliu în România; 

-„adopția internațională” este adopția care în condiţiile legii nu este adopţie internă, 
-„atestat” este definit, documentul care face dovada capacităţii de a adopta, rezultate din 
îndeplinirea garanțiilor morale şi condiţiilor materiale necesare dezvoltării depline şi 
armonioase a personalităţii copilului; 

-Convenția de la Haga este actul juridic cu valoare internațională denumit „Convenţie 
asupra protecţiei copiilor şi cooperării în materia adopţiei internaţionale” încheiate la 
Haga la 29 mai 1993 şi ratificată de România prin legea nr 84/1994, publicată în M.O. al 
României partea I nr 298 din 21 octombrie 1994; 

-prin „copil” se defineşte persoana care nu a împlinit vârsta de 18 ani, sau nu a dobândit 
capacitatea deplină de exercițiu în condițiile legii; 

-„familia adoptatoare” soţul şi soţia care au adoptat sau doresc să adopte în condițiile 
prezentei legi; 

-„familia” compusă din părinții şi copiii aflaţi în întreţinerea acestora; 

-„familia extinsă” este familia compusă din părinți, copil şi rudele fireşti ale acestuia, 
pănă la gradul IV inclusiv; 

-„familia substitutivă” persoanele, altele decât cele care aparțin familiei extinse care în 
condiţiile legii asigură creşterea şi îngrijirea copilului; 

-„„părinte firesc” pesoana față de care copilul are stabilită filiație firească, în condițiile 
legii. 


2.2 Clasificarea cerinţelor legale ale adopţiei. 

Pentru încheierea adopţiei, sunt necesare a fi îndeplinite anumite cerințe, 
clasificate astfel: 

a) — condiţiile de fond; 

b) — lipsa impedimentelor la adopţie; 

c) — condițiile de formă. 

Condiţiile de fond ale adopției. 

Încuviinţarea adopţiei este supusă unor exigenţe dictate de finalitatea instituţiei, anume, 
asigurarea protecției alternative a copilului. Dacă, ce puțin teoretic, oricine poate deveni părinte 
firesc, nu orice persoană poate aspira la statutul de părinte adoptiv, ci doar aceia ce îndeplinesc 
cerințe anume stabilite de lege. 

Condiţiile de fond sunt cerinţe ale legii prevăzute sub sancţiunea nulității absolute, ce 
urmează a fi îndeplinite după caz de către adoptat sau adoptator ori de către ambii, indiferent că 
sunt formulate pozitiv sau negativ în textele legale. Condiţiile de fond reprezintă stări de drept în 
raport cu care trebuie să se conformeze persoanele prevăzute de lege pentru ca adopţia să fie 
valabil încuviințată. 

Neîndoielnic, una din condițiile prealabile şi esenţiale este ca adoptatul să fie lipsit în tot 
sau în parte de ocrotirea părinților săi sau, în vederea protejării intereselor sale să nu poată fi lăsat 
în grja acestora. Este exclusă astfel adopția copilului în impoteza în care acesta beneficiază de 
ocrotire părintească corespunzătoare. 

A. Consimţământul la adopţie: Încheierea adopţiei necesită în primul rând, manifestarea 

de voință a anumitor persoane: 

a.)- Părinţii fireşti sau, după caz, tutorele copilului al cărui părinți sunt decedați, 
necunoscuți, declarați morți sau dispăruţi, ori puşi sub interdicţie în condiţiile legii. Ambii părinți 
fireşti ai celui ce urmează a fi adoptat, trebuie să consimtă la adopţie chiar dacă sunt divorţaţi. Nu 
este valabil consimțământul dat în considerarea promisiunii sau efectuarea unei contraprestaţii, 
indiferent de natura acesteia, fie ea anterioară sau ulterioară. 

b.)- Părintele sau părinții decăzuţi din drepturile părinteşti sau cărora li s-a aplicat 
pedeapsa interzicerii drepturilor părinteşti, păstrează dreptul de a consimțţi la adopția copilului. 
Acest consimțământ nu este necesar dacă părinţii sunt decedați, necunoscuţi, declaraţi în 
condiţiile legii morţi sau dispăruţi sau dacă sunt în imposibilitate de a-şi manifesta voinţa. 

O noutate adusă de Legea 273/2004 constă în faptul că, dacă părinţii fireşti ai copilului, 
după caz tutorele, refuză în mod abuziv a-şi da consimțământul şi instanța apreciază că adopția 
este în interesul superior al copilului, aceasta din urmă, în mod excepţional, ţinând seama şi de 


opinia copilului dacă acesta a împlinit 10 ani, poate trece peste refuzul părinților încuviințând 

adopția, cu motivaţia expresă a hotărârii în această privință. 

Consimţământul la adopţie trebuie exprimat liber, necondiționat, în faza deschiderii 
procedurii adopţiei în fața instanţei judecătoreşti. 

Când adopţia se cere de soţul părintelui firesc, consimţământul acestuia se dă în formă 
autentică la notariat. 

c.)- Consimţământul părinților fireşti poate fi dat numai după trecerea unui termen de 60 
de zile de la data naşterii copilului înscrisă pe certificatul de naştere şi se poate revoca în termen 
de 30 de zile de la data înscrisului prin care a fost exprimat, după care devine irevocabil. 

Consimţământul la adopție al adoptatorului sau al familiei adoptatoare se dă în fața 
instanţei judecătoreşti, odată cu soluționarea cererii de încuviinţare a adopției. 

d.)- Consimţământul copilului care a împlinit vârsta de 10 ani 

Dacă în cazul copilului care nu a împlinit vârsta de 10 ani ca adopţia să fi înfăptuită era 
suficient consimțământul părinţilor fireşti sau după caz a tutorelui, când copilul a împlinit vârsta 
de 10 ani adopția nu mai poate avea loc decât cu consimțământul său, dat în fața instanţei de 
judecată. Această prevedere a fost statuată în lege pe considerentul că la vârsta de 10 ani împliniți 
deşi copilul nu are capacitate de exerciţiu iar actul său de voință nu are valoare juridică el are 
totuşi puterea de discernământ în a hotărâ dacă să fie sau nu de acord cu adopția. 

e.)- Consimțământul adoptatorului sau familiei adoptatoare. Literatura juridică de 
specialitate a consemnat că potrivit legislaţiei în vigoare, adopţia se poate realiza de către o 
persoană necăsătorită care a împlinit vârsta de 18 ani, o persoană casătorită cu sau fără copii sau 
de către ambii soți fie simultan fie succesiv. Consimțământul adoptatorului sau al familiei 
adoptatoare se dă în faţa instanţei judecătoreşti, odată cu soluționarea cererii de încuviințare a 
adopției. Consimțământul trebuie să emane de la o persoană care are capacitatea deplină de 
exercițiu şi să nu fie viciat. Drept urmare, în vederea adopției nu pot exprima un consimțământ 
valabil minorul necăsătorit şi persoana pusă sub înterdicție. 

B. Capacitatea deplină de exercițiu: 

Pentru a defini noţiunea de capacitate de exercițiu cât mai riguros trebuie avut în vedere 
încheierea actelor juridice civile care privesc nu numai exercitarea de drepturi civile subiective şi 
executarea de obligații civile. 

În concluzie conceptul de capacitate de exercițiu al persoanei fizice poate fi definit ca 
fiind acea parte a capacităţii de drepturi civile a omului care constă în aptitudinea de a dobândi şi 
exercita drepturi civile subiective şi de a-şi asuma şi exercita obligații civile prin încheierea de 
acte juridice civile. 


Se consideră că au capacitate deplină de exercițiu conform Legii 273/2004 numai 

persoanele care au împlinit vârsta de 18 ani. Această prevedere are o importanță deosebită 
întrucât, numai îndeplinind această condiție se poate asigura îndeplinirea celorlalte condiții de 
fond privind adopţia. Că ea are o importanță deosebită în procesul adopției rezultă din faptul că a 
fost menționată şi în art. 8 alin. 2 din Decretul 31/1954 care a statuat că: o persoană devine 
majoră şi dobândeşte capacitate deplină de exerciţiu la împlinirea vârstei de 18 ani. 

Din punct de vedere al sexului, referitor la persoana care doreşte să dobândească statutul 
de adoptator, legislaţia în vigoare nu prevede nici o restricţie dar “instanţa ar trebui să analizeze 
cu seriozitate motivele care inspiră o asemenea adopție” pentru că sunt ţări precum Anglia unde 
adopția între persoane de sex diferit, după cum chiar adopția între persoane de acelați sex este 
considerată destul de riscantă şi privită cu circumspecţie — de exemplu adopţia unui copil de către 
un bărbat necăsătorit. 

Necesitatea existenței capacității depline de exerciţiu rezultă şi din precizarea potrivit 
căreia, în cazul în care are loc desfacerea adopției iar părinţii fireşti redobândesc calitatea de 
părinte, pentru a-şi putea îndeplini drepturile şi îndatoririle privind creşterea şi educaţia acestuia, 
trebuie să aibă capacitatea deplină de exercițiu. 

Din punctul de vedere al legiuitorului, este suficientă capacitatea de exercițiu a 
adoptatorului. Prezenţa lui în una dintre situațiile speciale de incapacitate — cel decăzut din 
drepturile părinteşti, cel declarat incapabil de a fi tutore, cel căruia i s-a retras exercițiul unor 
drepturi politice sau civile (în temeiul legii sau prin hotărâre judecătorească), cel cu rele purtări — 
poate deveni părinte adoptiv, preluând astfel sarcina ocrotirii copilului, cu drepturile şi 
îndatoririle ce decurg din aceasta. 

Astfel, persoana cu capacitate deplină de exercițiu poate adopta fără deosebire de sex, 
naționalitate, rasă sau religie, căsătorită sau necăsătorită fiind. Vârsta maximă a adoptatului este 
nelimitată şi nu poate conduce la refuzul încuviinţării adopției decât în condiţii excepționale, când 
scopul adopţiei nu se poate realiza. 

C. Diferența de vârstă dintre adoptat şi adoptator să fie de cel puțin 18 ani: 

Această condiţie se justifică prin faptul că între adoptat şi adoptator ar trebui să existe o 
diferență de vârstă care există de obicei între părintele firesc şi copilul său. 

Pentru motive temeinice, poate fi încuviințată adopţia chiar dacă diferența de vârstă este 
mai mică de 18 ani, dar în nicio situație mai mică de 15 ani. 

Stabilirea diferenţei minime de vârstă între adoptat şi adoptator este o inovație legislativă 
binevenită; în reglementarea legislativă anterioară nu exista o indicație în acest sens, dar era 
subînțeleasă existenţa unei diferențe de vârstă rezonabile, care să nu îndepărteze adopția de 


scopul său declarat. 

D. Cel care urmează să fie adoptat să nu fi dobândit capacitatea deplină de exercițiu: 

De regulă, aceasta se dobândeşte la împlinirea vârstei de 18 ani, când persoana devine 
majoră. De la această regulă există însă o excepţie, în sensul că persoana care a dobândit 
capacitatea deplină de exerciţiu poate fi adoptată numai de către persoana sau familia care a 
crescut-o. 

„Creşterea în timpul minorităţii de către cel ce vrea să adopte trebuie să fie pe o durată de 
timp suficient de lungă şi cu caracter de continuitate, care să excludă ideea unei îngrijiri 
ocazionale” 

Art. 9. din Legea 273/2004, prevede:1) Pot adopta numai persoanele care au capacitate 
deplină de exerciţiu şi care sunt cu cel puţin 18 ani mai în vârstă decât cel pe care doresc să îl 
adopte. 2) Pentru motive temeinice, instanța judecătorească poate încuviința adopția chiar dacă 
diferența de vârstă dintre adoptat şi adoptatori este mai mică de 18 ani, dar în nici o situaţie, mai 
puţin de 15 ani. 

E. Adoptia să fie în interesul superior al celui ce urmează să fie adoptat: 

Instanţa va încuviinţa adopţia numai dacă aceasta este în interesul superior al 
adoptatului. În acest scop, se vor verifica cu atenţie îndeplinirea tuturor cerințelor legale pentru 
încheierea adopţiei, inclusiv a termenelor şi procedurilor prevăzute de lege şi se va recurge la 
ancheta socială în teren. Interesul superior al copilului trebuie înţeles în sensul că adoptatorul 
prezintă toate condiţiile materiale şi garanţiile morale necesare dezvoltării armonioase a copilului. 

Interesul superior al copilui trebuie să existe în momentul încheierii adopţiei, pe durata 
existenței acesteia şi până la data desfacerii ei. 

Lipsa impedimentelor la adopție 

Pentru a se putea încheia, este necesar să nu existe impedimente la adopție. 

(1)  Adopţia între fraţi este interzisă. 

(2)  Adopţiaa doi soţi sau foşti soţi de către acelaşi adoptator sau familie adoptatoare, precum 
şi adopţia între soţi sau foşti soți sunt interzise. 

(3) Persoanele cu boli psihice şi handicap mintal nu pot adopta. 

Condiţiile de formă 

Condiţiile de formă sunt cerute de lege în scopul de a asigura îndeplinirea condițiilor de 
fond şi lipsa impedimentelor la adopție şi se referă la actele juridice ale părților, exprimate în 
forma prevăzută de lege şi de procedura adopţiei. 

Formalitățile pe care legea le impune pentru adopţie sunt prevăzute în scopul de a asigura 
realizarea unor adoptii pe deplin valabile, preîntâmpinând adopţiile contrare interesului superior 


al copilului şi, totodată, pentru a asigura mijloacele de dovadă ale adopției. Prin urmare, condițiile 

de formă ale adopţiei se cer atât ad validitatem cât şi ad probationem. Ele privesc: 

A. Forma solemnă a actelor juridice ale părților care trebuie să-şi exprime consimțământul 
la adopţie 

Încheierea adopţiei necesită consimțământul următoarelor persoane: părinţii fireşti sau 
când aceştia sunt decedați, necunoscuţi ori puşi sub interdicţie, tutorele copilului, copilul care a 
împlinit vârsta de 10 ani, adoptatorul şi soţul adoptatorului. 

Consimţămintele de la adopţie trebuiesc exprimate în fața instanţei de judecată, unele în 
faza soluționării cererii de deschidere a procedurii adopției, altele în faza încuviinţării ei. 

În cazul adopţiei copilului de către soțul părintelui firesc, consimțământul părintelui firesc 
se dă în formă autentică prin act notarial. 

Consimţământul copilului ce a împlinit vârsta de 10 ani se dă în fața instanței de judecată 
în faza încuviinţării adopţiei. 

Consimţământul adoptatorului sau al adoptatorilor se dă în faţa instanței de judecată, de 
asemenea în faza încuviinţării adopției. 

B. Procedura adopției. 

Condiţiile de formă prevăzute de Legea 273/2004 ce trebuiesc îndeplinite în cadrul 
procedurii adopţiei pot fi clasificate în două categorii: 

1. Condiţii premergătoare încuviințării adopției; 

2. Condiţii privind încuviințarea propriuzisă a adopție. 

PROCEDURA ADOPȚIEI 

În situaţia copilului lipsit temporar sau definitiv, de ocrotirea părinţilor săi, sau care, în 
vederea protejării intereselor sale, nu poate fi lăsat în grija acestora, Direcţia Generală de 
Asistenţă Socială şi Protecția Copilului în a cărei rază teritorială se află domiciliul său, întocmeşte 
un plan individualizat de protecţie şi efectuează demersuri pentru reîntegrarea lui în familie, ori, 
după caz, pentru plasamentul acestuia în familia extinsă sau substitutivă. 

Faza prealabilă sau condiţiile premergătoare încuviinţării adopţiei interne 

În această fază au atribuţii specifice în adopţie atât organele administrative cât şi instanţa 
de judecată. 

Organele administrative sunt Direcţia Generală de Asistenţă Socială şi Protecţia 
Copilului, instituție publică cu personalitate juridică din subordinea Consiliilor Judeţene şi, 
Oficiul Român pentru Adopții, organ de specialitate al administraţiei publice centale, cu atribuţii 
de supraveghere şi coordonare a activităților referitoare la adopţie. 

Etapa premergătoare încuviințării adopţiei presupune două faze: 


I- faza administrativă sau procedura administrativă şi 


35 


Il- faza judecătorească. 

I. Faza administrativă În această fază, Direcţia pentru Asistenţă Socială şi Protecţia 
Copilului elaborează planul individualizat de protecție pentru copil. Prin acesta se realizează 
planificarea serviciilor, prestaţiilor şi măsurilor de protecţie specială a copilului pe baza evaluării 
psihosociale. În continuare, Direcţia depune diligenţele necesare reintegrării copilului în familia 
naturală ori în familia extinsă sau într-o familie substitutivă. Dacă demersurile eşuează, planul 
individualizat de protecție pentru copil poate avea ca finalitate adopţia internă. În acest sens, 
Direcţia sesizează Tribunalul de la domiciliul copilului pentru deschiderea procedurii adopţiei 
interne. 

Activitatea organelor administrative sau procedura administrativă din faza prealabilă 
încuviințării adopției vizează două planuri: 

- unul privind adoptatorul sau familia adoptatoare şi 

- unul privind pe adoptat. 

Persoanele adoptatoare trebuie să obțină de la Direcţie un atestat privind îndeplinirea 
garanțiilor morale şi a condiţiilor materiale ale adoptatorului. 

Astfel, Legea 273/2004 prevede: în art. 10.alin.1 Adoptatorul sau familia adoptatoare 
trebuie să îndeplinească garanţiile morale şi condiţiile materiale necesare dezvoltării depline şi 
armonioase a personalităţii copilului. şi în alin 2 Îndeplinirea garanţiilor şi condiţiilor prevăzute 
la alin. (1) se atestă de către autoritățile competente, 

Acest atestat conferă persoanei care doreşte să adopte, capacitatea generală de a adopta. 
Obţinerea lui se bazează pe un complex process de evaluare ce are în vedere mai mulți factori: 
personalitatea, starea de sănătate, situaţia economică, condiţii de locuit, viață familială, motivele 
pentru care doreşte să adopte, motivele pentru care numai unul dintre soți doreşte să adopte, 
precum şi impedimente de orice natură relevante pentru capacitatea de a adopta. 

Pe parcursul întregului proces de evaluare, Direcţia este obligată să asigure persoanei sau 
familiei adoptatoare serviciile de pregătire sau consiliere necesare pentru a-şi asuma în cunoştinţă 
de cauză şi în mod corespunzător rolul de părinte. 

În cazul evaluării favorabile, se eliberează atestatul care este valabil un an dar poate fi 
prelungit la cerere în condiţii neschimbate, până la găsirea unui copil potrivit adopţiei. 

Când evaluarea este nefavorabilă, adoptatorul sau familia adoptatoare are dreptul să 
solicite reevaluarea în termen de 30 de zile de la data comunicării rezultatului. Rezultatul 
nefavorabil poate fi atacat în termen de 15 zile de la data comunicării la instanța competentă în 
material adopţiei de la domiciliul adoptatorului. Conform art. 20 din Legea 273/2004, obținerea 


atestatului nu este necesară în cazul adopţiei majorului de către familia care l-a crescut şi în cazul 


36 


adopției minorului de soțul părintelui firesc sau adoptiv. 

II. Faza judecătorească 

Faza judecătorească a procedurii premergătoare încuviințării adopţiei se desfăşoară în 
două etape: 

- deschiderea procedurii adopţiei interne şi 

— încredințarea copilului în vederea adopţiei. Competența materială a adopţiei aparține 
Tribunalului iar competenţa teritorială aparține Tribunalelor de la domiciliul adoptatului, 
exceptând cazurile în care nu se poate determnina domiciliul adoptatului, caz în care competența 
revine Tribunalului Municipiului Bucureşti. 

Deschiderea procedurii adopţiei interne 

Întâi de toate, se va încerca reintegrarea copilului în familie. Dacă demersurile de 
reintegrare a copilului în familie au eşuat, planul individualizat de protecţie poate avea ca 
finalitate adopţia internă. În acest sens, Direcţia în a cărei rază teritorială domiciliază copilul, are 
obligaţia să sesizeze în termen de 30 de zile de la finalizarea demersurilor pentru reintegrarea 
copilului înb familie, instanţa de judecată de la domiciliul copilului pentru încuviințarea 
deschiderii procedurii adopției interne. 

Instanța va putea dispune încuviințarea deschiderii procedurii numai în prezența 
cumulativă a următoarelor condiţii: 

- planul individualizat de protecție stabileşte necesitatea adopției; 

- Direcția Generală de Asistenţă Socială şi Protecţia Copilului, este ținută să facă dovada 
efectării corespunzătoare a intervențiilor în vederea reintegrării sau a plasamentului copilului, 
precum şi a insuccesului încercărilor în acest sens. 

Dacă adopția preconizată se referă la copilul aflat în tutelă, întrucât copilul este deja 
beneficiar al unei măsuri de protecție alternativă, adopția va fi încuviinţată numai dacă instanța 
apreciază că, în condițiile date este în interesul superior al copilului deschiderea procedurii 
adopției. 

Împrejurarea că tutorele sau soții tutori sunt cei care doresc adopţia copilului aflat sub 
tutelă, ar fi de natură să pledeze în favoarea adopţiei. 

După cum am arătat mai sus, la analiza cerinţelor de fond ale adpției, părinții fireşti ori 
tutorele vor putea exprima consimțăm,ântul numai după trecerea a 60 de zile de la naşterea 
copilului, potrivit datei înscrise în certificatul său de naştere. Consimțământul este revocabil în 
termen de 30 de zile de la exprimarea lui în faţa instanței. Prin urmare, instanța nu va putea lua 
act de manifestarea de voinţă favorabilă adopției, decât dacă s-a împlinit termenul de 60 de zile 


de la naşterea copilului. 

Judecarea cererii de deschidere a procedurii adopției interne se face cu citarea părinților 
fireşti ai copilului, sau după caz, a tutorelui şi a Direcţiei Generale în a cărei rază de competenţă 
teritorială se află domiciliul copilului. 

Este obligatorie ascultarea copilului care a împlinit 10 ani şi facultativă ascultarea celui 
care nu a împlinit 10 ani. Opinia lui va fi luată în considerare şi i se va acorda importanţa cuvenită 
ținând seama de vârsta şi de gradul său de maturitate, dar părerea copilului nu obligă instanța, 
aceasta poate decide în contradictoriu cu cele exprimate de copil, cu arătarea expresă în 
considerentele hotărârii a motivelor care au condus la înlăturarea opiniei acestuia. 

Împotriva hotărârii, poate fi exercitată calea de atac a recursului. Recursul declarat, 
suspendă executarea. 

Hotărârea irevocabilă prin care instanța a admis cererea Direcţiei pentru deschiderea 
procedurii adopţiei produce următoarele efecte: 

- se suspendă drepturile şi obligaţiile părinteşti ale părinților fireşti sau după caz, cele 
exercitate de tutori; 

- drepturile şi obligaţiile părinteşti vor fi exercitate de către Consiliul Judeţean sau, în 
cazul Municipiului Bucureşti, de către Consiliul Local de Sector, după criteriul domiciliului 
copilului. 

Prin excepţie, efectele hotărârii judecătoreşti încetează de drept dacă în termen de un an 
de zile de la data rămânerii irevocabile, Direcţia Generală nu a identificat o familie sau o 
persoană corespunzătoare pentru copil şi nu a inițiat continuarea procedurii în vederea realizării 
adopției interne. În asemenea situaţia, Direcţia Generală este obligată să revizuiască planul 
individual de protecţie şi, în funcţie de finalitatea acestuia, să solicite instanţei fie menţinerea, 
modificarea sau încetarea măsurilor de protecție ale copilului, fie încuviințarea unei noi proceduri 
de deschidere a adopției. Dacă instanţa respinge irevocabil cererea de deschidere a procedurii 
adopției, Direcţia Generală va fi de asemenea ţinută să procedeze la revizuirea planului 
individualizat de protecţie şi, în funcție de circumstanţe, să solicite instanței menţinerea, 
modificarea sau încetarea măsurii de protecție. 

Dacă se constată modificarea împrejurărilor care au motivat soluţia de respingere a cererii 
de deschidere a procedurii adopţiei şi necesitatea ocrotirii alternative a copilului subzistă, Direcţia 
Generală va putea solicita din nou încuviințarea deschiderii procedurii de adopție. 

Încredințarea în vederea adopţiei 

La alegerea persoanei sau familiei adoptatoare se va ţine seama de interesul superior al 
copilului, de informațiile cuprinse în atestatul adoptatorului şi de evoluţia copilului până la 


această dată. Procesul de stabilire a compatibilităţii dintre copil şi persoana sau familia 

adoptatoare constă în identificarea şi selectarea celei mai potrivite persoane sau familii care să 
răspundă nevoilor copilului, pentru care instanţa judecătorească a încuviințat deschiderea 
procedurii adopţiei interne. Procedura de selectare a persoanei sau familiei se realizează pe baza 
potrivirii teoretice şi a potrivirii practice. 

Potrivirea teoretică constă în analiza şi luarea în considerare a tuturor informaţiilor 
referitoare la copil, la familia lui naturală şi la persoana sau familia adoptatoare: 

- informaţiile referitoare la copil privesc vârsta, sexul, naționalitatea, etnia, rasa, 
temperamentul, religia, relațiile cu alți copii sau persoane adulte, nevoile lui speciale, istoricul lui 
medical, caracteristicile mediului în care trăieşte, programul zilnic; 

- informaţiile referitoare la familia naturală privesc vârsta, temperamentul, ocupaţia, 
înclinațiile, nivelul de educaţie, religia, istoricul marital, naționalitatea, etnia, rasa, istoricul 
medical; 

- informațiile referitoare la familia sau persoana adoptatoare privesc vârsta, 
temperamentul, ocupaţia, înclinațiile, aptitudinile, interesele în anumite domenii, educaşia, rasa, 
naționalitatea, etnia, religia, istoricul marital, aşteptările familiei în legătură cu vârsta, sexul şi 
situația psiho-socio-medicală a copilului. 

Potrivirea practică presupune informarea copilului, a persoanei sau familiei care a fost 
selecționată, a altor persoane de referință pentru copil, precum şi pregătirea părților implicate în 
vederea acomodării copilului cu persoana sau familia adoptatoare. 

Informarea şi pregătirea se realizează de către responsabilul de caz al copilului şi 
respectiv, al persoanei sau familiei adoptatoare de respectarea interesului superior al copilului şi 
al principiului confidențialităţii. 

După informare, pentru acomodarea copilului cu persoana sau familia selectată, 
responsabilul de caz al copilului şi cel al persoanei sau familiei adoptatoare, stabilesc un program 
de vizitare a copilului de către aceştia. La finalul programului de vizitare, cei doi responsabili de 
caz, întocmesc un raport cu concluziile referitoare la constatarea compatibilităţii, precum şi 
propunerea vizând sesizarea instanţei judecătoreşti pentru încredințarea copilului în vederea 
adopției. 

Încredinţarea trebuie să ofere instanţei de judecată posibilitatea aprecierii, în mod raţional, 
asupra relațiilor de familie ce s-au stabilit dacă adopţia ar fi încuviințată. Durata încredințării este 
de 90 de zile, timp după care instanţa se interesează despre capacitatea de adaptare, fizică şi 
psihică a copilului la noul mediu familial, date fiind condițiile de natură socio-profesională, 
economică, culturală, de lbă, religie şi alte asemenea elemente caracteristice locului în care 


trăieşte copilul în perioada încredințării şi care ar putea fi relevante în aprecierea evoluției sale 

interioare, în cazul încedințării adopției. 

La sfârşitul celor 90 de zile, ca urmare a monitorizării evoluţiei copilului, precum şi a 
rapoartelor bilunare întocmite, Direcţia Generală de Asistenţă Socială şi Protecție a Copilului 
întocmeşte raportul final pe care îl va depune la instanța competentă, cel mai târziu cu 5 zile 
înaintea termenului stabilit. 

La sfârşitul perioadei de încredințare, responsabilul de caz împreună cu psihologul 
întocmesc un raport final, care va evidenția evoluţia raporturilor dintre copil şi persoana sau 
familia adoptatoare, raport ce va fi înaintat instanței judecătoreşti ce va încuviința adopția. 
Cererile se soluţionează în complete specializate şi cu participarea obligatorie a procurorului. 
Cererile sunt scutite de taxă judiciară de timbru şi se judecă cu celeritate. Aceste cereri nu sunt 
supuse apelului, pe cale de consecință recursul fiind de competența Curții de Apel. 

Exercitarea recursului împotriva hotărârii pronunțate în primă instanță suspendă de drept 
executarea. 

Încuviinţarea adopţiei 

Încuviinţarea adopţiei, reglementată de art. 34 — 38, art. 61, precum şi de unele dispoziţii 
finale şi tranzitorii din Legea nr. 273/2004. La fel ca şi cererile de deschidere a procedurii 
adopției, precum şi a celor de încredințare a copilului, încuviințarea adopţiei este de competența 
instanțelor judecătoreşti. 

Cererea de încuviinţare a adopţiei poate fi introdusă astfel: 

- direct de către adoptator sau familia adoptatoare în situaţia în care copilul major este 
adoptat de persoana sau familia care l-a crescut în timpul minorității, precum şi în situația în care 
soțul părintelui firesc sau adoptiv, adoptă copilul; 

- de către adoptator ori familia adoptatoare ori de către Direcţia de la domiciliul acestora, 
la sfârşitul perioadei de încredințare în vederea adopției sau, după caz, la împlinirea termenelor 
prevăzute pentru adopţia copilului aflat în plasament sau tutelă. 

Cererea pentru încuviințarea adopției va cuprinde elementele prevăzute de art. 112 Cod 
procedură civilă pentru cererea de chemare în judecată. 

De asemenea, dosarul pentru încuviințarea adopţiei va cuprinde următoarele acte: 

e certificatul de naştere al copilului în copie legalizată; 

e certificatul medical privind starea de sănătate a copilului, eliberat de unitățile 
e sanitare publice nominalizate de către Direcţia de Sănătate Publică; 

e atestatul valabin al adoptatorului sau familiei adoptatoare; 


e hotărârea judecătorească irevocabilă de încredințare a copilului în vederea 

e  adopției; 

e certificatul de naştere ale adoptatorului, a soțului şi soției din familia 

e  adoptatoare, în copie legalizată; 

e cazierul judiciar al adoptatorului sau al soțului şi soției adoptatoare; 

e certificatul medical care să ateste starea de sănătate a adoptatorului sau 

e soților adoptatori, eliberat de medicul de familie; 

e documentele doveditoare ce atestă exprimarea consimţământului părinților 

e fireşti, atunci când nu s-a pronunţat anterior o hotărâre judecătorească de încuviinţare a 
deschiderii procedurii adopţiei copilului; 

Raportul final privind evoluţia relaţiilor dintre copil şi persoana sau familia 
căreia copilul i-a fost încredinţat în vederea adopției este depus şi el la dosarul cauzei de către 
Direcţia în a cărei zonă teritorială domiciliază persoana sau familia adoptatoare, până cel târziu cu 
5 zile înaintea termenului la care a fost citată pentru judecarea cauzei privind încuviințarea 
adopției. 

Judecarea cererii se face cu citarea Direcţiei Generale de la domiciliul adoptatorului şi a 
persoanei sau familiei adoptatoare. În cazul adopţiei copilului firesc al celuilalt soţ, vor fi citați: 
adoptatorul şi părinții fireşti ai adoptatorului. Dacă operațiunea juridică priveşte o persoană 
majoră, vor fi citați doar adoptatorul sau familia adoptatoare şi persoana adoptată. 

Consimţământul la adopţie al copilului care a împlinit vârsta de 10 ani, va fi exprimat în 
fața instanţei în această etapă a procedurii adopției. Adopţia nu poate fi încuviințată fără 
consimțământul copilului în vârstă de peste 10 ani. De asemenea, instanţa va lua consimțământul 
la adopţie al adoptatorului sau al soților adoptatori, iar dacă adoptatorul este căsătorit iar soțul său 
nu doreşte să devină adoptator, alături de consimțământul de părinte adoptator va fi luat 
consimțământul cu titlu de neîmpotrivire al soțului părintelui adoptiv. 

Cererea de încuviințarea adopției se judecă conform art. 63 şi art. 64 din Legea nr. 
273/2004 cu respectarea următoarelor reguli de procedură: 

e soluționarea lor cu celeritate; 

e alcătuirea completelor de judecată din judecători specializaţi şi cu 

e participarea obligatorie a procurorului la judecată; 

e citarea obligatorie a Direcţiei de la lomiciliul copilului şi a celei de la 

e domiciliul persoanei sau familiei adoptatoare, a adoptatorului sau a familiei adoptaoare a 
adoptatului; 


e posibilitatea instanţei de a admite orice probă admisă de lege; 

e ascultarea copilului capabil de discernământ este obligatorie, iar copilul care 

e a împlinit vârsta de 10 ani îşi va exprima consimțământul în faţa instanţei de judecată; 
e scutirea cererilor de taxă judiciară de timbru; 

e aceste cereri nu sunt supuse apelului, iar recursul este de competenţa Curţii 

e de Apel. Introducerea recursului suspendă de drept executarea hotărârii. 

Cererea de încuviinţare a adopţiei va fi admisă numai dacă, pe baza probelor administrate, 
instanţa de judecată şi-a format convingerea că adopția este în interesul superior al copilului. 

În termen de 5 zile de la data rămânerii irevocabile a hotărârii judecătoreşti de încuviințare 
a adopţiei, Direcţia care a participat la judecarea cauzei va înştiința în scris părinţii fireşti despre 
aceasta. Dacă cererea de încuviinţare a fost respinsă, această obligație nu există. 

După încuviințarea adopţiei, Direcţia de la domiciliul copilului va monitoriza timp de cel 
puţin 2 ani evoluţia copilului şi relaţiile acestuia cu părinţii adoptivi. Rezultatul monitorizării va fi 
consemnat în rapoarte trimestriale. Tot Direcţia are obligația de a asigura părinților adoptivi 
consiliere şi servicii postadopție. 

La sfârşitul perioadei de monitorizare, responsabilul de caz întocmeşte un referat privind 
închiderea cazului, supus avizării şefului serviciului de adopţie şi se înaintează managerului de 
caz care a elaborat planul individualizat de protecție a copilului. 


EFECTELE ADOPȚIEI 
Ca regulă generală, conform art. 50 alin. (1) din Legea 273/2004, adopţia produce efecte 


numai de la data rămânerii irevocabile a hotărârii judecătoreşti prin care a fost încuviițată. Ca 
urmare a încuviințării adopţiei se produc următoarele efecte: 

e încetează pentru viitor filiația şi rudenia firească dintre adoptat şi părinții lui 
naturali pe de o parte, iar pe de altă parte se naşte filiația şi rudenia civilă între 
adoptat şi adoptator sau părinții adoptatori; 

e drepturile şi obligaţiile părinteşti ale părinţilor fireşti trec asupra părintelui sau 
părinților adoptatori ; 

e se naşte obligația adoptatorului sau a soţilor adoptatori de a aduce la 
cunoştinţă copilului că este adoptat ; 

e  adoptatul dobândeşte numele adoptatorului sau al soților adoptatori ; 

e se produce schimbarea cetăţeniei adoptatului în cazul încuviințării adopției 
internaționale ; 

e se întocmeşte un nou act de naştere pentru copil ; 


e domiciliul adoptatului devine unul şi acelaşi cu cel al adoptatorului sau al 

adoptatorilor. 

Filiaţia şi rudenia civilă 

Prin încuviințarea adopției se creează legătura de filiaţie între adoptator şi adoptat, precum 
şi legături de rudenie între adoptat şi rudele adoptatorului, încetând rudenia firească între adoptat 
şi părinţii fireşti şi rudele acestora. Legăturile de rudenie civilă stabilite între adoptat şi 
descendenţii lui pe de o parte, şi rudele adoptatorului sau al soţilor adoptatori, se stabilesc de o 
potrivă cu rudele în linie dreaptă (ascendetntă şi descendentă), cu rudele în linie colaterală, 
precum şi rudele naturale şi civile. 

După încuviințarea adopţiei, efectele rudeniei naturale se păstrează numai ca impediment 
la căsătoria între adoptat şi descendenţii acestuia pe de o parte şi rudele sale fireşti pe de altă 
parte. 

Legătura de filiaţie şi rudenie civilă durează atât timp cât actul juridic al adopției rămâne 
în ființă. Aşadar, filiația şi rudenia din adopţie vor dispărea numai ca urmare a încetării adopției 
prin desfacere sau anulare. Atât timp cât adopţia a fost încuviinţată cu respectarea tuturor 
condiţiilor de fond şi formă prevăzute de lege, iar desfacerea ei intervine numai ca urmare a 
decesului adoptatorului, adopția este perpetuă pe timpul vieţii adoptatorului, asemeni legăturii de 
filiaţie şi de rudenie ce rezultă din aceasta. 

Drepturile şi îndatoririle părinteşti 

Acest transfer este prevăzut de art. 51 din Legea 273/2004, iar în planul reglementărilor 
internaționale în art. 10 paragraful 1 şi 2 din Convenţia de la Strassbourg. 

De la data încuviinţării adopției, adoptatorul are față de copilul adoptat, drepturile şi 
îndatoririle părintelui firesc față de copilul său. Ocrotirea părintească reprezintă ansamblul 
drepturilor şi îndatoririlor ce revin părinților faţă de copii lor minori, valabile în egală măsură 
pentru copilul din căsătorie, pentru cel adoptat ca şi pentru copilul din afara căsătoriei, a căror 
exercitare trebuie să se facă exclusiv în interesul minorului. 

În ipoteza în care adoptatorul nu îşi exercită sau îşi exercită în mod necorespunzător 
îndatoririle părinteşti, iar adopţia nu poate înceta fiind încheiată cu respectarea condițiilor de fond 
şi formă prevăzute de lege, instanţa de judecată este în drept să dispună decăderea acestuia din 
drepturile părinteşţi. 

Dacă copilul este lipsit temporar sau definitiv de ocrotirea părinților adoptivi, se vor putea 
dispune una din următoarele măsuri de protecție socială: 

- plasamentul; 

- plasamentul în regim de urgenţă ; 


- supravegherea specializată. 

În ipoteza în care părinţii copilului divorțează, se vor aplica dispoziţiile art. 42 — 44 din 
Codul Familiei cu privire la încredințarea copilului minor, contribuția părinților la cheltuielile de 
creştere, educare, învățătură şi pregătire profesională şi legăturile pe care părintele adoptiv căruia 
nu i-a fost încredințat minorul, le are cu copilul. 

Informarea copilului în legătură cu faptul că este adoptat 

În spiritul unei relaţii corecte părinte-copil, adoptatorii vor informa copilul că este adoptat, 
atunci când vârsta şi gradul de maturitate ale acestuia o permit. Măsura se înscrie în cerințele 
principiului prevăzut de art. 26 alin. (1) din Constituția României care stipulează că : „Autoritățile 
publice respectă şi ocrotesc viaţa intimă, familială şi privată”, acesta reprezentând o concretizare 
a dreptului fundamental al copilului de a-şi cunoaşte şi stabili identitatea. 

Desigur că atunci când, la data încuviițării adopţiei copilul avea vârsta de 10 ani împliniţi, 
această informare nu mai este deloc obligatorie. Se cuvine a fi făcută precizarea că informarea 
copilului în legătură cu faptul că a fost adoptat nu echivalează cu dezvăluirea identității părinților 
fireşti ai acestuia. Identitatea părinților fireşti ai copilului poate fi dezvăluită acestuia înaintea 
dobândirii de către acesta a deplinei capacităţi de exercițiu, numai dacă sunt îndeplinite cumulativ 
următoarele cerinţe : 

- există motive medicale pentru aceasta; 

- există o cerere în acest sens din partea oricăruia dintre adoptatori, a 
adoptatului, a soțului sau descendenților acestuia, ori a unei instituții medicale sau spitaliceşti; 

- există o autorizare din parte instanţei de judecată. 

După dobândirea de către adoptat a capacităţii depline de exercițiu, acesta poate solicita 
tribunalului în a cărui rază teritorială se află domiciliul său ori, în cazul în care nu are domiciliul 
în ţară, Tribunalului Bucureşti, să-i autorizeze accesul la informaţiile aflate în posesia oricăror 
autorități publice cu privire la identitatea părinților fireşti. 

Instanţa de judecată este obligată să citeze Direcţia în a cărei tază teritorială se află 
domiciliul copilului, Oficiul Român pentru Adopţii precum şi orice altă persoană a cărei ascultare 
poate fi utilă pentru soluţionarea cererii de acces la informaţiile necesare aflării identităţii 
părinţilor naturali. 

Cererea poate fi admisă doar dacă, în urma probelor administrate, instanța constată că 
accesul la informațiile solicitate nu este dăunător integrității psihice şi echilibrului emoţional al 
solicitantului şi dacă acesta a beneficiat de consiliere din partea Direcţiei. 

Numele adoptatului 

Conform art. 53 alin. (1) din Legea 273/2004, „adoptatul dobândeşte prin adopție numele 


adoptatorului”. Dacă adopţia se face de către doi soţi şi acestia au numele de familie comun, 

adoptatul va purta acest nume întocmai după cum copilul născut în casătorie ia numele de familie 
comun al părinţilor. Atunci când soții nu au nume de familie comun, adoptatorii vor stabili 
numele pe care adoptatul urmează să-l poarte : numele unuia dintre adoptatori sau numele lor 
reunite. 

Numele adoptatului se stabileşte prin învoiala soților şi trebuie declarat la încuviințarea 
adopției. Atunci când adoptatorii nu cad de acord cu privire la acest nume, va decide instanţa de 
judecată. Pentru motive temeinice, instanța de judecată care încuviințează adopția, la cererea 
adoptatorului sau a familiei adoptatoare şi cu consimțământul copilului care a împlinit 10 ani, 
poate dispune şi schimbarea prenumelui copilului adoptat : 

- cererea poate fi promovată numai pe cale incidentă, în cursul procesului de încuviinţare 
a adopției. După încuviințarea adopţiei, schimbarea numelui se poate realiza numai pe cale 
administrativă ; 

- este necesar ca adoptatorul sau familia adoptatoare să facă dovada unor motive 
temeinice pentru aceasta. De exemplu, împrejurarea că adoptatorul mai are un copil cu prenumele 
identic cu cel al adoptatului; 

- schimbarea prenumelui adoptatului, chiar pentru motive temeinice este facultativă pentru 
instanța de judecată. 

În cazul adopţiei unei persoane căsătorite ce poartă deja un nume comun cu al soţului său, 
soțul adoptat poate primi în timpul căsătoriei numele adoptatorului, dar numai cu consimțământul 
celuilalt soț, consimțamant ce urmeaza a fi dat in fața instanţei ce incuviinţeaza adopția. 

Domiciliul şi locuinţa adoptatului 

Domiciliul este locul unde o persoană îşi are locuinţa principală sau statornică. Domiciliul 
minorului adoptat este la părinţii adoptatori la care locuieşte. Stabilirea domiciliului aceluia dintre 
adoptatori la care copilul va locui statornic se va face de către aceştia, de comun acord, iar în caz 
contrar de către instanța de judecată care, ascultând Autoritatea Tutelară precum şi pe copil (dacă 
acesta a împlinit 10 ani), va decide în funcţie de interesele minorului unde anume va fi stabilit 
domiciliul său. 

Dacă adoptatul a fost încredințat unei alte persoane, domiciliul său rămâne tot la 
adoptator, care continuă să administeze bunurile acestuia şi să-l reprezinte în actele civile, până 
când acesta împlineşte vârsta de 14 ani. 

În cazul în care numai unul din părinţii adoptatori reprezintă pe adoptat sau îi 
încuviințează actele, domiciliul legal va fi acela al părintelui care îl reprezintă şi îl ocroteşte. 

Cetăţenia adoptatului 


Prin cetăţenie se înţelege legătura politică şi juridică a unei persoane cu un anumit stat, 

legătură ce se exprimă la drepturile şi obligațiile care în ansamblul lor formează statutul juridic al 
cetățeanului statului respectiv. 

Dobândirea cetăţeniei române prin adopţie 

Minorul (persoana sub 18 ani) străin sau fără cetățenie, adoptat de un cetățean român sau 
de doi soţi cetăţeni români dobândeşte cetăţenia română. În cazul în care numai unul dintre soţii 
adoptatori este cetățean român, cetăţenia adoptatului minor va fi hotărâtă de comun acord de către 
cei doi soți adoptatori, iar în cazul în care cei doi nu ajung la un acord, va fi decisă de instanţa 
judecătorească competentă să încuviinţeze adopţia, ţinând seama de interesele minorului. Dacă 
adoptatul a împlinit 14 ani, este necesar şi consimțământul acestuia. Pentru ca adoptatul să 
dobândească cetăţenia română, legea prevede că trebuiesc îndeplinite două condiţii: 

- să fie cetățean străin ; 

- să fie minor. 

Cetăţenia se dobândeşte odată cu încuviințarea adopţiei. În cazul declarării nulităţii sau 
anulării adopției, copilul ce nu a împlinit 10 ani este considerat că nu a fost niciodată cetăţean 
român dacă domiciliază în străinătate sau dacă părăseşte țara pentru a domicilia în străinătate. 

Pierderea cetăţeniei române prin adopţie 

Copilul minor, cetăţean român, pierde cetățenia română dacă adoptatorul sau soții 
adoptatori solicită aceasta în mod expres, iar legea străină prevede dobândirea cetăţeniei 
adoptatorului de către adoptat. 

Adoptatul va pierde cetăţenia română numai dacă sunt îndeplinite cumulativ următoarele 
cerințe: 

- copilul să fie minor la data încuviințării adopţiei, potrivit legii române; 

-  adoptatorul sau adoptatorii să solicite în mod expres încetarea calității de cetăţean 

român al adoptatului ; 

- adoptatul să fie considerat (potrivit legii cetățeniei adoptatorului) că a dobândit cetăţenie 
acestuia ori a unuia dintre aceştia atunci când ei au cetăţenii diferite. 

Constatarea îndeplinirii cerințelor legale pentru ca adoptatul să piardă cetăţenia română şi 
să dobândească cetăţenie adoptatorului, se face cu ocazia încuviințării adopţiei, de către instanța 
de judecată. 

În cazul nulității sau anulării adopţiei, minorul ce nu a împlinit vârsta de 18 ani, este 
considerat că nu a pierdut niciodată cetățenia română. 

Alte efecte ale adopţiei 

Consecință a stabilirii filiației şi rudeniei civile, adopția produce şi alte efecte, 


nenominalizate de Legea 274/2004. Aceste alte efecte se deduc din interpretarea textelor Codului 

Familiei: 

- obligaţia şi dreptul la sprijin moral şi material al adoptatului faţă de membrii familiei 
adoptatoare; 

- obligația şi dreptul de întreţinere între adoptat şi rudele din adpţie, 

- dreptul şi obligația adoptatului minor de a locui împreună cu părinţii adoptivi. 

- unele efecte ale încuviințării adopţiei se produc în temeiul altor acte normative, 
cum ar fi naşterea vocației succesorale reciproce între adoptat şi rudele din 
adopție. 

- un alt efect important al adopţiei este întocmirea unui nou act de naştere pentru copil. În 
baza hotărârii judecătoreşti, irevocabile, de încuviințare a adopției, serviciul de stare civilă 
competent întocmeşte în condiţiile legii un nou act de naştere al copilului, în care adoptatorii sunt 
trecuţi ca fiind părinţii săi fireşti. Vechiul act de naştere se păstrează însă, menționându-se pe 
marginea acestuia întocmirea noului act. 

Serviciul de stare civilă competent să întocmească noul act de naştere este cel în a cărui 
rază teritorială se află domiciliul adoptatorului, iar dacă adoptatorul este străin sau cetățean român 


cu domiciliul în străinătate, competent va fi serviciul de stare civilă de la domiciliul adoptatului. 


ÎNCETAREA ADOPȚIEI 

Adopția încetează prin desfacere sau ca urmare a declarării nulităţii acesteia. 

Desființarea adopţiei 

Desființarea adopției constă în suprimarea legăturilor de rudenie şi implicit a efectelor 
acestora ce au luat naştere cu nerespectarea cerinţelor la adopţie, privind adoptatul şi adoptatorul, 
cu nerespectarea condiţiilor de fond sau de formă ale actului juridic ale adopțţiei, ale deciziei de 
încuviințare a adopţiei sau altor acte juridice. 

Aşadar, adopţia este supusă desființării atât în cazul în care ea a fost încheiată cu 
încălcarea unor dispoziţii legale, a căror nesocotire este sancționată cu nulitate, cât şi în cazul în 
care ea a fost încuviințată cu nesocotirea unor astfel de dispoziţii legale. Desființarea adopției este 
generică: pe de o parte, în înţelesul că ea desemnează atât nulitatea absolută, cât şi nulitatea 
relativă a adopției, iar pe de altă parte în întelesul că ea priveşte atât nulitatea actului juridic al 
adopției, cât şi nulitatea actului juridic de încuviinţare a adopției, a deciziei de încuviinţare. 

Nulitatea adopţiei 

Conform art. 56 alin. 1 din Legea 273/2004, adopţia este nulă dacă a fost încheiată în alt 
scop decât acela al octotirii interesului superior al copilului sau cu încălcarea oricăror condiţii de 


fond sau formă prevăzute de lege. 

Nulitatea adopției poate fi absolută sau relativă. În determinarea felului nulităţii adopției, 
trebuie să se țină seama de dreptul comun, aplicat în condițiile dispozițiilor Codului Familiei 
privind adopţia. Cauzele de nulitate absolută ale adopției sunt încălcarea următoarelor dispoziții 
din lege: 

- încheierea adopțţieri în alt scop decât interesul superior al copilului; 

-  adopția copilului după majoratul civil al acestuia, exceptând cazul când 
persoana majoră a fost adoptată de persoana sau familia ce a crescut-o în timpul minorității; 

-  adopția separată a fraților de către persoane sau familii diferite, dacă aceasta 
nu este în interesul lor superior; 

-  adopţia copilului, respectiv a persoanei majore de mai mulţi adoptatori, 
simultan sau succesiv, cu excepţia cazului când adoptatorii sunt soț şi soție; 

- încuviințarea adopţiei între frați: 

- încuviințarea adopţiei a doi soţi sau foşti soţi de către acelaşi adoptator sau 
familie adoptatoare, pecum şi adopția între soţi sau foşti soți; 

- încuviințarea adopţiei unor persoane ce suferă de boli psihice sau handicap 
mintal; 

- încuviințarea adopţiei unor persoane ce nu au capacitate deplină de exercițiu 
şi nu sunt cu cel puţin 18 ani mai în vârstă decât cel pe care doresc să-l adopte; 

- încuviințarea adopţiei când diferenţa de vârstă între adoptat şi adoptator este 
mai mică decât 15 ani, fără să exoste motive temeinice; 

- neîndeplinirea de către adoptator sau familia adoptatoare a garanţiilor morale şi a 
condițiilor morale necesare dezvoltării depline şi armonioase a copilului; 

- lipsa atestatului eliberat de către autorităţile competente privind îndeplinirea garanțiilor 
morale şi condițiilor materiale necesare dezvoltării depline şi armonioase a copilulului; 

- lipsa consimțământului la adopție; 

- exprimarea consimțământului la adopţie în considerarea promisiunii sau efectuării unei 
contraprestaţii, indiferent de natura ei anterioară sau ulterioară. 

Nulitatea absolută poate fi invocată oricând de orice persoană care justifică un interes 
ocrotit de lege, în legătură cu nulitatea adopţiei a cărei constatare o cere, cât şi de instanța din 
oficiu. 

După dobândirea de către adoptat a capacităţii depline de exerciţiu, acţiunea aparține 
numai acestuia. 

Cauzele privind declararea nulităţii adopţiei se judecă cu citarea adoptatorului sau după 


caz, familiei adoptatoare, a adoptatului care a dobândit capacitatea deplină de exerciţiu, a 

Direcţiei în a cărei rază teritorială se află domiciliul copilului. Copilul care a împlinit 10 ani va fi 
întotdeauna ascultat. 

Adopția este anulabilă dacă este afectată de vicii de consimțământ Astfel, adopția fiind un 
act juridic de natură civilă, este anulabilă pentru vicii de consimțământ, adică eroare, dol sau 
violență. Nulitatea relativă a adopției este admisibilă în cazul în care viciile afectează 
consimțământul oricăreia dintre următoarele persoane: părinții fireşti sau, după caz, tutorele 
copilului; copilul care a împlinit vârsta de 10 ani; adoptatorul sau adoptatorii; părintele adoptiv, 
atunci când copilul este adoptat ulterior de soțul acestuia; soțul adoptatorului. 

Efectele nulităţii adopţiei 

Nulitatea adopţiei produce efecte identice, indiferent dacă aceasta este determinată de o 
cauză de nulitate absolută sau relativă. 

Ca urmare a nulității adopţiei, legătura de filiaţie dintre adoptat şi adoptator dispare, 
precum şi legăturile de rudenie între adoptat şi rudele sale pe de o parte, şi adoptator şi rudele 
acestuia pe de altă parte. 

Părinţii fireşti ai copilului însă, nu redobândesc de drept drepturile şi îndatoririle 
părinteşti. Acestea se redobândesc numai dacă instanţa de judecată nu decide instituirea tutelei 
sau a unei măsuri de protecţie specială a copilului. În urma nulităţii adopţiei, persoanele implicate 
în ea vor fi puse în situația juridică în care se aflau înainte de încuviințarea ei. 

Ca urmare a declarării nulităţii adopţiei, adoptatul redobândeşte numele de familie avut 
anterior încuviințării ei. Alte efecte produse de nulitatea adopţiei sunt:: 

- dispare dreptul şi obligația de sprijin moral şi material între adoptat şi membrii familiei 
adoptive; 

- dispare dreptul şi obligația de întreţinere între adoptat şi membrii familiei adoptive, 
precum şi vocaţia succesorală reciprocă a acestora; 

- reapare obligația de sprijin moral şi material dintre părinți, copil şi ceilalți membrii ai 
familiei naturale; 

- reapare obligaţia de întreţinere între copil şi părinţi şi rudele sale naturale; 

- certificatul de naştere întocmit cu ocazia încuviințării adopţiei devine ineficient. 

Hotărârea judecătorească privitoare la nulitatea adopției, rămasă irevocabilă, se comunică 
Oficiului Român pentru Adopţii de către Direcţie în vederea efectuării menţiunii necesare în 
Registrul Naţional pentru Adopţii. 

Desfacerea adopţiei 

Prin desfacerea adopţiei se întelege încetarea legăturilor de rudenie care s-au născut prin 


adopție şi a afectelor acestora. 

În ceea ce priveşte cauzele de desfacere a adopţiei, se deosebesc două situaţii: 

1. Desfacerea adopşiei pentru lipsa consimțământului părinților fireşti ai copiluilui la 
încheierea adopţiei: 

- adopţia a fost încheiată fără consimțământul părinților adoptatului, aceasta presupunând 
că părinţii trebuiau şi erau în măsură să consimtă la adopţia copilului. Acţiunea în justiţie pentru 
desfacerea adopţiei aparţine numai părinţilor. În cazul când a lipsit numai consimțământului unui 
părinte, numai acesta poate cere desfacerea adopției; 

- adopţia poate fi desfăcută numai dacă este în interesul copilului ca el să revină la părinţi. 
Dacă se constată că copilul se găseşte în condiții superioare de dezvoltare față de acelea de la 
părinţii naturali, adopția nu se va putea desface, deşi s-a încuviinţat fără consimțământul acestora. 
Aceasta însemnă că desfacerea adopţiei se poate cere numai pe timpul minorității adoptatului, 
după ce acesta a împlinit 10 ani se cere şi consimţămăntul acestuia pentru desfacerea adopției. 

2. Desfacerea adopţiei pentru cauze ce au intervenit ulterior încuviințării: 

- interesul adoptatului este în sensul desfacerii adopţiei, aprecierea acestui interes făcându- 
se de către instanţele judecătoreşti; 

- comportamentul deliberat necorespunzător al adoptatorului nu justifică desfacerea 
adopției iar despărţirea în fapt a părinților adoptatului nu constituie prin ea însăşi motiv de 
desfacere a adopţiei. 

Condiţiile comune pentru desfacerea adopţiei aplicabile tuturor cauzelor: 

-  adopția se poate desface numai prin hotărâre judecătorească; 

- instanţa de judecată poate pronunţa desfacerea adopţiei numai după ascultarea 
autorităţii tutelare; 

-  adopția se poate desface numai dacă este în interesul adoptatului. 

Situaţiile speciale privind desfacerea adopției : 

- desfacerea adopției numai faţă de unul dintre adoptatori. În cazul în care 
gravitatea faptelor adoptatorului şi pericolul pe care legăturile acestuia cu adoptatul ar perturba 
creşterea şi educarea acestuia iar măsura decăderii adoptatorului din drepturile părinteşti nu 
prezintă suficienţă, interesul adoptatului ar fi desfacerea adopției faţă de acest adoptator; 

- desfacerea adopției după decesul adoptatorului; În contextul juridic creat de 
Legea 273/2004, adopţia subzistă chiar şi după decesul adoptatorului 

- desfacerea adopţiei după decesul adoptatului. Desfacerea adopţiei nu îşi mai 
găseşte justificare după moartea adoptatului, deoarece nu mai poate exista un interes postum al 
acestuia. Dacă însă acțiunea în desfacerea adopţiei a fost pornită înainte de decesul acestuia, legea 


ar trebui să prevadă dreptul moştenitorilor adoptatului de a acontinua acţiunea pornită de acesta 

Efectele desfacerii adopţiei 

Adoptia se cosideră desfăcută de la data rămânerii definitive a hotărârii judecătoreşti prin 
care s-a pronunţat desfacerea ei (art. 80, Legea 273/2004). 

Efectele desfacerii adopţiei se produc numai pentru viitor şi privesc următoarele categorii 
de relații: 

a. — rudenia: rudenia creată prin adopţie încetează, reapare rudenia firească în cazul 
desfacerii adopţiei cu efecte depline; 

b. — drepturile şi îndatoririle părinteşti: efectele se produc doar dacă fostul adoptat este 
minor. De regulă, părinţii fireşti redobândesc drepturile şi îndatoririle părintești. În interesul 
minorului, instanța poate hotărâ însă instituirea unei tutele; 

c. — numele adoptatului: adoptatul pierde numele de familie dobândit prin adopție şi 
redobândeşte numele avut anterior încuviințării acesteia, instanţa pronunţându-se în această 
privință; 

d. — obligaţia de întreținere: prin desfacerea adopției încetează obligația de întreţinere 
între adoptator şi adoptat. Odată cu desfacerea adopției, instanța de judecată poate obliga pe 
adoptator la plata unei pensii de întreţinere către adoptat, cât timp acesta este minor. 

e. — cetățenia adoptatului: 

- copilul străin ce nu a împlinit 18 ani, adoptat de către un cetăţean român, pierde cetăţenia 
română de la data desfacerii adopţiei, dacă acesta domiciliază în străinătate sau părăseşte țara 
pentru a domicilia în străinătate; 

- dacă se desface adopţia pentru copilul român adoptat de către un străin iar copilul nu a 
împlinit 18 ani, redobândeşte cetățenia română de la data desfacerii adopţiei, dacă domiciliază în 


țară sau revine în țară pentru a locui aici. 


PROTECȚIA SPECIALĂ A COPILULUI LIPSIT, TEMPORAR SAU DEFINITIV, DE 
OCROTIREA PĂRINȚILOR SĂI 
Noţiunea de protecţie a copilului 


Protecţia specială a copilului conform art. 50 din Legea 272/2004reprezintă ansamblul 
măsurilor, prestaţiilor şi serviciilor destinate îngrijirii şi dezvoltării copilului lipsit, temporar sau 
definitiv, de ocrotirea părinţilor săi sau a celui care, în vederea protejării intereselor sale, nu poate 
fi lăsat în grija acestora. 

În art. 20 din Convenţia ONU cu privire la drepturile copilului se stipulează dreptul la 
protecție şi asistență specială copilului lipsit temporar sau definitiv de mediul sau familial 


instituind totodată obligaţia statelor părți de a asigura o protecție alternativă. 

După ratificarea Convenţie cu privire la drepturile copilului prin Legea 18/1990 de către 
țara noastră revizuirea cadrului legislativ în domeniul protecției copilului în spiritul deplinei 
respectări a principiilor şi prevederilor Convenţiei ONU cu privire la drepturile copilului, a 
reprezentat o prioritate în dezvoltarea şi implementarea unei strategii de reformă coerente în acest 
domeniu. În acest context, a fost adoptată Legea nr. 272/2004 care cuprinde reglementări privind 
respectarea, promovarea şi garantarea drepturilor copilului, protecţia acestuia precum şi precizări 
privind instituțiile şi serviciile publice sau organismele private cu atribuţii în domeniul protecției 
copilului. Toate aceste reglementări au ca finalitate îngrijirea şi dezvoltarea copilului lipsit 
temporar sau definitiv de ocrotirea părinților săi, precum şi a aceluia care, pentru protejarea 
intereselor, nu poate fi lăsat în grija părinților. 

Dreptul la protecţie alternativă a oricărui copil care este, temporar sau definitiv, lipsit de 
ocrotirea părinților săi sau care, în vederea protejării intereselor sale, nu poate fi lăsat în grija 
acestora este stipulat în art. 39 din Legea 272/2004. Protecţia alternativă include măsuri specifice 
ca instituirea tutelei, măsurile de protecţie specială sau adopţia. În alegerea uneia dintre aceste 
soluţii autoritatea competentă va ţine seama în mod corespunzător de necesitatea asigurării unei 
anumite continuităţi în educarea copilului, precum şi de originea sa etnică, religioasă, culturală şi 
lingvistică. 

În acest articol vom prezenta doar protecţia specială a copilului lipsit temporar sau 
definitiv, de ocrotirea părinților săi fără a intra in analiza celorlalte măsuri de protecţie alternativă. 

Reglementare 

Cadrul legal privind protecția specială a copilului este stabilit de Legea nr. 272/2004 
privind protecția şi promovarea drepturilor copilului care a abrogat O.U.G. nr. 26/1997 privind 
protecția copilului aflat în dificultate 

Durata şi beneficiarii dispoziţiilor Legii nr. 272/2004 privind protecţia şi promovarea 
drepturilor copilului. 

Copilul beneficiază de protecția specială prevăzută de Legea nr. 272/2004 până la 
dobândirea capacităţii depline de exercițiu. Aşadar actul normativ mai sus citat protejează copilul, 
adică persoana care nu a împlinit vârsta de 18 ani şi nu a dobândit capacitate deplină de exercițiu, 
în condiţiile legii. Aşadar, femeia minoră căsătorită, dobândind capacitate deplină de exerciţiu, nu 
intră sub incidența acestei legi. Pe cale de consecinţă, măsurile de protecţie specială încetează de 
drept la data la care persoana devine majoră, conform art.8 alin.1şi 2 din Decretul nr. 31/1954 sau 
când minorul se căsătoreşte. 

Sunt totuşi instituite şi excepţii, astfel că la cererea tânărului, exprimată după dobândirea 


capacităţii depline de exercițiu, dacă îşi continuă studiile într-o formă de învăţământ de zi, 

protecția specială se acordă, în condițiile legii, pe toată durata continuării studiilor, dar fără a se 
depăşi vârsta de 26 de ani. 

Tânărul care a dobândit capacitate deplină de exercițiu şi a beneficiat de o măsură de 
protecţie specială, dar care nu îşi continuă studiile şi nu are posibilitatea revenirii în propria 
familie, fiind confruntat cu riscul excluderii sociale, beneficiază, la cerere, pe o perioadă de până 

În cazul în care se face dovada că tânărului i s-au oferit un loc de muncă ori locuinţă, iar 
acesta le-a refuzat ori le-a pierdut din motive imputabile lui, în mod succesiv, cele menţionate de 
mai sus nu mai sunt aplicabile. 

De măsurile de protecţie specială instituite de Legea nr. 272/2004 beneficiază: 

1. copilul ai cărui părinți sunt decedați, necunocuţi, decăzuţi din exercițiul drepturilor 
părinteşti sau cărora li s-a aplicat pedeapsa interzicerii drepturilor părinteşti, sunt puşi sub 
interdicție, declaraţi judecătoreşte morți sau dispăruți, sau când nu a putut fi instituită tutela. 
Aceste cazuri sunt identice cu cele de instituire a tutelei, aceasta este rațiunea pentru care sa pus 
condiția de a nu se fi instituit tutela. Pe de altă parte condiţia neinstituirii tutelei denotă caracterul 
subsidiar al măsurilor de protecție specială în raport cu ocrotirea părintească şi cu ocrotirea prin 
tutelă. 

2. copilul care, în vederea protejării intereselor sale, nu poate fi lăsat în grija părinților din 
motive neimputabile acestora. În această ipoteză se pot înscrie părinţii care suferă de boli 
transmisibile sau boli psihice şi handicap mintal. 

3. copilul abuzat sau neglijat. 

4. copilul găsit sau copilul abandonat de către mamă în unităţi sanitare Direcţia generală 
de asistenţă socială şi protecția copilului are obligaţia de a stabili măsura plasamentului copilului 
în regim de urgenţă pe baza procesului-verbal de constatare întocmit împreună cu reprezentantul 
poliției şi al maternității. 

5. copilul care a săvârşit o faptă prevăzută de legea penală şi care nu răspunde penal. 
Potrivit art. 113 alin. 1 C. pe. minorul care nu a împlinit vârsta de 14 ani nu răspunde penal. 
Minorul care are vârsta între 14 şi 16 ani răspund penal numai dacă se dovedeşte că a săvârşit 
fapta cu discernământ, iar minorul care a împlinit vârsta de 16 ani răspunde penal potrivit legii. 
Dar textul art. 6 din Legii 272/2004 se referă exclusiv la minorul care nu a împlinit vârsta de 14 
ani, deoarece numai acesta nu răspunde penal indiferent dacă a acționat sau nu cu discernământ. 

Stabilire şi aplicare 

Măsurile de protecție specială a copilului se stabilesc şi se aplică în baza unui plan 


individualizat de protecție. Planul individualizat de protecţie constituie documentul prin care se 


53 


realizează planificarea serviciilor, prestațiilor şi a măsurilor de protecţie specială a copilului, pe 
baza evaluării psihosociale a acestuia şi a familiei sale, în vederea integrării copilului care a fost 
separat de familia sa într-un mediu familial stabil permanent, în cel mai scurt timp posibil. 

Măsurile de protecție specială a copilului care a împlinit vârsta de 14 ani se stabilesc 
numai cu consimțământul acestuia. Atunci când copilul refuză să-şi dea consimțământul, măsurile 
de protecție se stabilesc numai de către instanţa judecătorească, care, în situaţii temeinic motivate, 
poate trece peste refuzul acestuia de a-şi exprima consimțământul față de măsura propusă. 

Direcția generală de asistență socială şi protecția copilului are obligația de a întocmi 
planul individualizat de protecție imediat după primirea cererii de instituire a unei măsuri de 
protecție specială sau imediat după ce directorul direcţiei generale de asistență socială şi protecția 
copilului a dispus plasamentul în regim de urgenţă. 

În situaţia copilului pentru care a fost instituită tutela, nu se aplică aceste reguli. Acest 
instrument de lucru va permite, pe de-o parte, urmărirea acțiunilor întreprinse de serviciile 
responsabile, pentru a ameliora problemele pe care le are copilul supus protecţiei şi, pe de altă 
parte, va evidenția munca cu părinţii sau cu rudele acestuia. Scopul planului individualizat este de 
a se încerca reintegrarea copilului în familie, iar, dacă acest lucru nu va fi posibil, se va urmări 
plasamentul în familia extinsă. Planul individualizat de protecție poate prevede plasamentul 
copilului într-un serviciu de tip rezidenţial, în cazul în care nu a fost posibil plasamentul în 
familia extinsă, ca şi în cazul în care nici alte soluţii nu s-au dovedit viabile (tutelă, asistență 
maternală ori altă familie). 

Obiectivele planului se stabilesc cu consultarea obligatorie a părinţilor şi a membrilor 
familiei lărgite care au putut fi identificați. 

Aceste măsuri de protecție specială a copilului au caracter temporar astfel încât instituţiile 
abilitate cu instituirea acstora sunt obligate să verifice trimestrial împrejurările care au stat la baza 

stabilirii acestora iar atunci când constată modificarea acestora să sesizeze comisia sau dupa caz 
instanța de judecată pentru a dispune modificarea sau încetarea măsurii. 

Dreptul la acţiune în justiție 

Părinții, precum şi copilul care a împlinit vârsta de 14 ani au dreptul să atace în instanță 
măsurile de protecţie specială instituite de Legea nr. 272/2004, beneficiind de asistență juridică 
gratuită, în condiţiile legii. 

Instituţii, servicii şi organisme cu atribuţii în protecţia copilului 


I.Instituţii la nivel central 

a. Autoritatea pentru Protecția Drepturilor Copiluluise organizează şi funcţionează ca 
organ de specialitate al administraţiei publice centrale, cu personalitate juridică, în subordinea 
Ministerului Muncii, Solidarităţii Sociale şi Familiei. 

Autoritatea pentru protecția copilului monitorizează respectarea principiilor şi drepturilor 
stabilite de Legea nr. 272/2004 şi de Convenţia Organizației Naţiunilor Unite cu privire la 
drepturile copilului, ratificată de România prin Legea nr. 18/1990 republicată, precum şi 
coordonarea şi controlul activităţii de protecție şi promovare a drepturilor copilului. 

b. Avocatul Poporului. Apărarea drepturilor şi libertăţilor copilului în raporturile acestuia 
cu autoritățile publice în scopul de a promova şi de a îmbunătăţi condiţia copilului se realizează 
prin instituția Avocatul Poporului. 

IL. Instituţii şi servicii la nivel local 

Autorităţile administrației publice locale au obligaţia să garanteze şi să promoveze 
respectarea drepturilor copiilor din unitățile administrativ-teritoriale, asigurând prevenirea 
separării copilului de părinții săi, precum şi protecția specială a copilului lipsit, temporar sau 
definitiv de îngrijirea părinţilor săi. 

a. Direcţia generală de asistență şi protecția copilului este instituția publică cu 
personalitate juridică, înființată în subordinea consiliului judeţean, respectiv a consiliului local al 
sectorului municipiului Bucureşti, prin comasarea serviciului public de asistenţă socială şi a 
serviciului public specializat pentru protecția copilului de la nivelul judeţului, respectiv al 
sectorului municipiului Bucureşti, şi prin preluarea, în mod corespunzător, a atribuţiilor şi 
funcțiilor acestora. 

b. Comisia pentru protecția copilului denumită în continuare Comisia, prevăzută la art. 
104 din Legea nr. 272/2004 privind protecţia şi promovarea drepturilor copilului, este organul de 
specialitate, fără personalitate juridică, al consiliului judeţean, respectiv al consiliului local al 
sectorului municipiului Bucureşti, cu activitate decizională în materia protecției şi promovării 
drepturilor copilului. 

c. Serviciul public de asistență socială Pentru asigurarea mediului familial alternativ 
corespunzător, serviciul public de asistenţă socială organizate la nivelul municipiilor şi oraşelor, 
îndeplinesc în domeniul protecției copilului următoarele atribuţii: 

d. Structuri comunitare consultative. Acestea pot fi create de autorităţile publice locale 
care au obligaţia de a implica colectivitatea locală în procesul de identificare a nevoilor 


comunității şi de soluționare la nivel local a problemelor sociale care privesc copiii. 

În acest scop vor putea fi create la nivel local structuri comunitare consultative, ce pot fi 
alcătuite din oameni de afaceri locali, preoți, cadre didactice, consilieri, având rolul de a soluţiona 
anumite cazuri concrete cât şi de a răspunde nevoilor globale ale respectivei colectivități. 

Mandatul structurilor comunitare consultative se stabileşte prin acte emise de către 
autoritățile administrației publice locale. Pentru a-şi îndeplini rolul pentru care au fost create, 
structurile comunitare consultative vor beneficia de programe de formare în domeniul asistenţei 
sociale şi protecției copilului 

f. Organisme private. Organismele private care pot desfăşura activități în domeniul 
protecției drepturilor copilului şi a protecției speciale a acestuia sunt persoane juridice de drept 
privat, fără scop patrimonial, constituite şi autorizate în condiţiile legii. 

In desfăşurarea activităţilor prevăzute mai sus organismele private autorizate se supun 
regimului de drept public prevăzut de prezenta lege, precum şi de reglementările prin care aceasta 
este pusă în executare. In desfăşurarea activităţilor prevăzute mai sus organismele private 
autorizate se supun regimului de drept public prevăzut de prezenta lege, precum şi de 
reglementările prin care aceasta este pusă în executare. 

Autorizarea organismelor private de naționalitate romană se face de către CPC, în a cărei 
rază teritorială acestea îşi au sediul. 

Autorizarea organismelor private de naţionalitate străină se face de către ANPDC. 

Procedura, criteriile şi condițiile de autorizare se stabilesc şi se aprobă prin hotărâre a 
Guvernului Organismele private legal constituite şi autorizate pot înființa, organiza şi dezvolta 
serviciile de prevenire a separării copilului de familia sa, precum şi de protecție specială a 
copilului prevăzute la art. 107, numai pe baza licenţei eliberate de către ANPDC. 

Organismele private sunt autorizate pentru o perioada de 3 ani, ea poate fi revocată, 
anulată sau suspendată în condițiile stabilite prin hotărâre a Guvernului. 

Organizarea şi funcţionarea tipurilor de servicii 

Pentru prevenirea separării copilului de părinţii săi, precum şi pentru realizarea protecției 
speciale a copilului separat, temporar sau definitiv, de părinţii săi, s-au organizat şi au devenit 
funcționale următoarele tipuri de servicii. 

1. servicii de zi; 

2. servicii de tip familial; 

3. servicii de tip rezidențial. 

1. Serviciile de zi sunt acele servicii prin care se asigură menţinerea, refacerea şi 
dezvoltarea capacității copilului şi ale părinților săi, pentru depăşirea situațiilor care ar putea 


determina separarea copilului de familia sa. Accesul la aceste servicii se realizează prin planului 

de servicii sau, după caz, a planului individualizat de protecţie Din categoria serviciilor de zi fac 
parte: centrele de zi,centrele de consiliere şi sprijin pentru părinţi, centrele de asistenţă şi sprijin 
pentru readaptarea copilului cu probleme psihosociale, serviciile de monitorizare, asistență şi 
sprijin al femeii gravide predispuse să îşi abandoneze copilului 

Beneficiarii acestor servicii de zi sunt: 

a copiii şi părinţii cărora li se acordă prestații şi servicii destinate prevenirii separării lor; 

b copiii care au beneficiat de o măsură de protecție specială şi au fost reintegrați în 
familie; 

c copiii care beneficiază de o măsură de protecție specială; 

d părinții ai căror copii beneficiază de o măsură de protecție specială; 

e copiii neînsoțiţi de părinţi sau de alt reprezentant legal, care solicită o formă de protecție 
în condiţiile reglementărilor legale privind statutul şi regimul refugiaților; 

2. Serviciile de tip familial sunt acele servicii prin care se asigură, la domiciliul unei 
persoane fizice sau familii, creşterea şi îngrijirea copilului separat, temporar sau definitiv, de 
părinţii săi, ca urmare a stabilirii în condițiile Legii nr. 272/2004 a măsurii plasamentului. 

Beneficiarii serviciilor de tip familial sunt: 

a copiii pentru care urmează a fi instituită tutela, în condițiile legii; 

b copiii față de care a fost stabilită, în condițiile legii, încredințarea în vederea adopției; 

C copiii separați, temporar sau definitiv, de părinţii lor, ca urmare a stabilirii, în condițiile 
legii, a măsurii plasamentului; 

d copiii pentru care a fost dispus, în condiţiile legii, plasamentul în regim de urgenţă; 

e tinerii care au împlinit vârsta de 18 ani şi care beneficiază, în condiţiile legii, de 
protecție specială. 

3. Serviciile de tip rezidențial sunt acele servicii prin care se asigură protecţia, creşterea şi 
îngrijirea copilului separat, temporar sau definitiv, de părinţii săi, ca urmare a stabilirii în 
condițiile prezentei legi a măsurii plasamentului. Fac parte din categoria serviciilor de tip 
rezidenţial centrele de plasament şi centrele de primire a copilului în regim de urgență. Din 
categoria serviciilor de tip rezidenţial fac parte centrele de plasament, centrele de primire a 
copilului în regim de urgenţă şi centrele maternale. Centrele de plasament includ deasemenea şi 
casele de tip familial. 

Serviciile de tip rezidenţial pot avea caracter specializat, în funcție de nevoile şi de 
caracteristicile copiilor protejați. 


Beneficiarii serviciilor de tip rezidenţial sunt: 

a copiii separați, temporar sau definitiv, de părinţii lor, ca urmare a stabilirii, în condiţiile 
legii, a măsurii plasamentului în acest tip de serviciu. 

b copiii pentru care a fost dispus, în condiţiile legii, plasamentul în regim de urgenţă. 

c tinerii care au împlinit vârsta de 18 ani şi care beneficiază, în condiţiile legii, de 
protecție specială. 

d cuplurile părinte-reprezentant legal copil, în situaţia constatării riscului de abandon al 
copilului din motive neimputabile părintelui-reprezentantului legal sau în situația includerii 
acestuia într-un program de restabilire a legăturilor familiale. 

e copiii neînsoţiți de către părinţi sau de alt reprezentant legal, care solicită o formă de 
protecție în condiţiile reglementărilor legale privind statutul şi regimul refugiaților. 

Serviciile de tip rezidenţial se organizează pe model familial şi pot avea caracter 
specializat în funcţie de nevoile copiilor plasați pentru asigurarea prevenirii separării copilului de 
părinţii lui, consiliile locale ale municipiilor, oraşelor, comunelor şi sectoarelor municipiului 
Bucureşti au obligaţia să organizeze, în mod autonom sau prin asociere, servicii de zi potrivit 
nevoilor identificate în comunitatea respectivă. 

În afara instituţiilor şi serviciilor menţionate mai sus prevăzute de Legea nr. 272/2004 îşi 
continuă activitatea autoritatea tutelară. Potrivit art. 158 din Codul familiei, atribuţiile de 
autoritate tutelară aparține organelor executive şi de dispoziţie ale consiliilor locale comunale, 
orăşeneşti, municipale sau de sector al Municipiului Bucureşti. 

Obligatiile celor responsabili de protecţia copilului 

Autorităţile publice şi organismele private autorizate sunt obligate să implice familia în 
toate deciziile, acțiunile şi măsurile privitoare la copil şi să-l sprijine la îngrijirea, creşterea şi 
formarea, dezvoltarea şi educarea acestuia în cadrul familiei. 

Toţi cei responsabili de protecția copilului (autorităţi publice, organisme private 
autorizate, persoane fizice şi persoane juridice) sunt obligaţi să respecte, să promoveze şi să 
garanteze drepturile copilului stabilite prin Constituţie şi lege, în concordanță cu prevederile 
Convenţiei Organizaţiei Naţiunilor Unite cu privire la drepturile copilului şi ale celorlalte acte 
internaționale în materie la care România este parte. 

Măsurile de protecţie specială a copilului sunt: plasamentul, plasamentul în regim de 
urgenţă şi supravegherea specializată; 

Plasamentul copilului constituie o măsură de protecţie specială, având caracter temporar, 
care poate fi dispusă, în condiţiile Legii nr. 272/2004, după caz, la: o persoană sau familie, un 


asistent maternal, sau serviciu de tip rezidenţial, licenţiat în condiţiile legii 

Persoana sau familia care primeşte un copil în plasament trebuie să aibă domiciliul în 
România şi să fie evaluată de către direcția generală de asistenţă socială şi protecția copilului cu 
privire la garanţiile morale şi condițiile materiale pe care trebuie să le îndeplinească pentru a 
primi un copil în plasament. 

Asistentul maternal este persoana fizică, atestată în condițiile H. G. nr. 679/2003, şi care 
asigură prin activitatea pe care o desfăsoară la domiciliul său creşterea, îngrijirea şi educarea, 
necesară dezvoltării armonioase a copiiilor pe care îi primeşte în plasament sau încredințare. 
Plasamentul copilului care nu a împlinit vârsta de 2 ani poate fi dispus numai la familia extinsă 
sau substitutivă, plasamentul acestuia într-un serviciu de tip rezidenţial fiind interzis. Prin 
excepție, se poate dispune plasamentul într-un serviciu de tip rezidenţial al unui copil mai mic de 
2 ani, în situaţia în care acesta prezintă handicapuri grave, cu dependență de îngrijiri în servicii de 
tip rezidențial specializate. 

La alegerea şi stabilirea măsurii de plasament se vor urmări următoarele principii: 

1 plasarea copilului, cu prioritate, la familia extinsă sau la familia substitutivă 

2 menţinerea fraților împreună 

3 facilitarea exercitării de către părinți a dreptului de a vizita copilul şi de a menține 
legătura cu acesta. 

Potrivit art. 61 din Legea nr. 272/2004 măsura plasamentului se stabileşte de către: 

1. Comisia pentru protecția copilului, care stabileşte măsura plasamentului în situaţia în 
care există acordul părinţilor, iar copilul se găseşte în următoarele situații: 

a) copilul care, în vederea protejării intereselor sale, nu poate fi lăsat în grija părinților din 
motive neimputabile acestora; 

b) copilul care a săvârşit o faptă prevăzută de legea penală şi care nu răspunde penal. 

2. Instanţa judecătorească, va stabili măsura plasamentului la cererea Direcţiei generale 
de asistenţă socială şi protecția copilului, după cum urmează: 

a) dacă se impune înlocuirea plasamentului în regim de urgenţă dispus de către Direcţia 
generală de asistenţă socială şi protecția copilului pentru copilul ai cărui părinți sunt decedați, 
necunoscuţi, decăzuţi din exercițiul drepturilor părinteşti sau cărora li s-a aplicat pedeapsa 
interzicerii drepturilor părinteşti,sunt puşi sub interdicție, ori declaraţi judecătoreşte morți sau 
dispăruţi, când nu a putut fi instituită tutela, precum şi în situația copilului abuzat sau neglijat 
precum şi în cazul copilului găsit sau abandonat de către mamă în unităţi sanitare 

b) în situația copilului care, în vederea protejării intereselor sale, nu poate fi lăsat în grija 


părinților din motive neimputabile acestora şi a copilului care a săvârşit o faptă prevăzută de 

legea penală şi care răspunde penal, atunci când nu există acordul părinților sau, după caz, al 
unuia dintre părinți, pentru instituirea acestei măsuri. 

Când măsura plasamentului a fost dispusă de către comisia pentru protecția copilului 
drepturile şi obligațiile părinteşti faţă de copil se mențin pe toată durata acesteia, deoarece 
decăderea totală sau parțială din exerciţiul drepturilor părinteşti se poate dispune numai de către 
instanţa de judecată. 

Atunci când măsura plasamentului a fost dispusă de către instanţa de judecată drepturile şi 
obligaţiile părinteşti în situaţia copilului pentru care nu a putut fi instituită tutela sunt exercitate şi, 
respectiv, îndeplinite de către preşedintele consiliului judeţean, respectiv de către primarul 
sectorului municipiului Bucureşti. 

Părinţii decăzuţi din drepturile părinteşti, precum şi cei cărora li s-a aplicat pedeapsa 
interzicerii drepturilor părinteşti păstrează dreptul de a consimți la adopția copilului lor aşa cum 
de altfel se prevede şi în art.din Legea 273/2004 privind regimul juridic al adopție. 

Comisia pentru protecția copilului sau, după caz, instanţa care a dispus plasamentul 
copilului va stabili, dacă este cazul, şi cuantumul contribuţiei lunare a părinților la întreținerea 
acestuia, în condițiile stabilite de Codul familiei. Evident, vor fi incidente dispoziţiile art. 94 alin. 
3 C. fam. Care stabilesc cotele procentuale din câştigul din muncă pe care părinţii le datorează 
pentru întreținerea copilului, adică 1/4 pentru un copil, 1/3 pentru doi copii şi 1/2 pentru trei sau 
mai multi copii. 

În mod firesc pe toată durata plasamentului, domiciliul copilului se află, după caz, la 
persoana, familia, asistentul maternal sau la serviciul de tip rezidențial care îl are în îngrijire. 

b. Plasamentul în regim de urgență 

Plasamentul copilului în regim de urgență este o măsură de protecţie specială, cu caracter 
temporar, care se stabileşte în situația copilului abuzat sau neglijat, precum şi în situaţia copilului 
găsit sau a celui abandonat în unităţi sanitare. 

Această măsură de urgenţă cu caracter temporar este determinată de situaţiile de pericol 
grav şi iminent pentru copilul în cauză, care impune luarea unor măsuri de urgență precum şi o 
procedură rapidă din partea autorităţilor. 

Persoana sau familia care primeşte un copil în plasament în regim de urgenţă trebuie să 
aibă domiciliul în România şi să fie evaluată de către direcția generală de asistență socială şi 
protecția copilului cu privire la garanţiile morale şi condițiile materiale pe care trebuie să le 
îndeplinească pentru a primi un copil în plasament în regim de urgenţă. 

Plasamentul în regim de urgență al copilului care nu a împlinit vârsta de 2 ani poate fi 


dispus numai la familia extinsă sau substitutivă, fiind interzis plasamentul acestuia într-un 

serviciu de tip rezidenţial. Totuşi cu titlu de excepţie, se poate dispune plasamentul în regim de 
urgență într-un serviciu de tip rezidențial al copilului mai mic de 2 ani, în situaţia în care acesta 
prezintă handicapuri grave, cu dependenţă de îngrijiri în servicii de tip rezidenţial specializate. 

La stabilirea măsurii de plasament în regim de urgenţă se va urmări: 

1. plasarea copilului, cu prioritate, la familia extinsă sau la familia substitutivă; 

2. menţinerea fraților împreună; 

3. facilitarea exercitării de către părinți a dreptului de a vizita copilul şi de a menține 
legătura cu acesta. Dacă printre drepturile copilului se numără dreptul acestuia de a menţine 
relații personale şi contacte directe cu părinţii, rudele sau cu alte persoane față de care copilul a 
dezvoltat legături de ataşament cu atât mai firesc apare dreptul copilul care a fost separat de ambii 
părinţi sau de unul dintre aceştia, printr-o măsură dispusă în condițiile legii are dreptul de a 
menţine relații personale şi contacte directe cu aceştia. 

Instanța judecătorească, luând în considerare, cu prioritate, interesul superior al copilului, 
poate limita exercitarea acestui drept, dacă există motive temeinice de natura a periclita 
dezvoltarea fizică, mentală, spirituală, morală sau socială a copilului 

Măsura plasamentului în regim de urgență se stabileşte de către: 

1. Directorul direcției generale de asistență socială şi protecția copilului din unitatea 
administrativ-teritorială în care se găseşte copilul găsit sau cel abandonat de către mamă în 
unități sanitare ori copilul abuzat sau neglijat, în situaţia în care nu se întâmpină opoziție din 
partea reprezentanţilor persoanelor juridice, precum şi a persoanelor fizice care au în îngrijire sau 
asigură protecția copilului respectiv. 

2. Instanţa judecatorească în situația în care reprezentanţii persoanelor juridice, precum şi 
persoanele fizice care au în îngrijire sau asigură protecția unui copil refuză sau împiedică în orice 
mod efectuarea verificărilor de către reprezentanţii direcției generale de asistență socială şi 
protecţia copilului, iar aceştia stabilesc că există motive temeinice care să susţină existenţa unei 
asistență socială şi protecția copilului sesizează instanţa judecătorească, solicitând emiterea unei 
ordonanţe preşedințiale de plasare a copilului în regim de urgenţă la o persoană, la o familie, la un 
asistent maternal sau într-un serviciu de tip rezidențial. 

În situaţia plasamentului în regim de urgenţă dispus de către direcţia generală de asistență 
socială şi protecţia copilului, aceasta este obligată să sesizeze instanța judecătorească în termen de 
48 de ore de la data la care a dispus această măsură. 

Instanţa judecătorească va analiza motivele care au stat la baza măsurii adoptate de către 


direcția generală de asistență socială şi protecția copilului şi se va pronunţa, după caz, cu privire 

la menţinerea plasamentului în regim de urgență sau la înlocuirea acestuia cu măsura 
plasamentului, instituirea tutelei ori cu privire la reintegrarea copilului În familia sa instanţa este 
obligată să se pronunţe şi cu privire la exercitarea drepturilor părinteşti. 

Atunci când plasamentul în regim de urgență este dispus de către instanţa judecătorească, 
aceasta se va pronunţa, la sesizarea direcției generale de asistență socială şi protecția copilului cu 
privire la: înlocuirea plasamentului în regim de urgență cu măsura plasamentului; decăderea totală 
sau parțială din exerciţiul drepturilor părinteşti, precum şi cu privire la exercitarea drepturilor 
părinteşti. 

Pe toată durata plasamentului în regim de urgență se suspendă de drept exerciţiul 
drepturilor părinteşti, până când instanţa judecătorească va decide cu privire la menținerea sau la 
înlocuirea acestei măsuri şi cu privire la exercitarea drepturilor părinteşti. Pe perioada 
suspendării, drepturile şi obligațiile părinteşti privitoare la persoana copilului sunt exercitate şi, 
respectiv, sunt îndeplinite de către persoana, familia, asistentul maternal sau de către şeful 
serviciului de tip rezidențial care a primit copilul în plasament în regim de urgenţă, iar cele 
privitoare la bunurile copilului sunt exercitate şi, respectiv, sunt îndeplinite de către preşedintele 
consiliului judeţean, respectiv de către primarul sectorului municipiului Bucureşti. 

Pe toată durata plasamentului, domiciliul copilului se află, după caz, la persoana, familia, 
asistentul maternal sau la serviciul de tip rezidenţial care îl are în îngrijire. 

c. Supravegherea specializată 

Această măsură de supraveghere specializată se dispune în condițiile prezentei legi față de 
copilul care a săvârşit o faptă penală şi care nu răspunde penal. 

Măsura supravegherii specializate se dispune de către: 

1. Comisia pentru protecţia copilului pentru situaţiile în care există acordul părinților sau 
al reprezentantului legal. 

2. Instanţei judecătoreşti în lipsa acestui accord 

Comisia pentru protecţia copilului sau instanța de judecată pentru copii care au săvărşit o 
faptă dar care nu răspund penal pot dispune la alegere fie măsura plasamentului sau 
supravegherea specializată având în vedere: condiţiile care au favorizat săvărşirea faptei, gradul 
de pericol social al faptei, mediul în care a crescut copilul, riscul săvărşirii din nou de către copil 
a unei fapte prevăzute de legea penală, 

Măsura supravegherii specializate constă în menţinerea copilului în familia sa, sub 
condiția respectării de către acesta a unor obligaţii, cum ar fi: 

1. frecventarea cursurilor şcolare; 


2. utilizarea unor servicii de îngrijire de zi; 

3. urmarea unor tratamente medicale, consiliere sau psihoterapie; 

4. interzicerea de a frecventa anumite locuri sau de a avea legături cu anumite persoane. 

Considerăm necesar a specifica faptul că supravegherea specializată nu trebuie confundată 
cu măsura educativă a libertăţii sub supraveghere ori cu măsura libertăţii sub supraveghere severă 
prevăzute de art. 115 lit. b şi c şi de art. 117, respectiv de art. 118 C. pen. Supravegherea 
specializată este aşadar o măsură de protecție specială prevăzută de Legea 272/2004 pe când 
măsurile libertăţii sub supraveghere sunt măsuri educative prevăzute de C. pen. 

Monitorizarea aplicării măsurilor de protecţie specială 

Aceste măsuri de protecţie specială au caracter temporar, şi ca atare dacă împrejurările 
care au stat la baza stabilirii acestora s-au modificat sau au încetat, organele abilitate sunt obligate 
să dispună, după caz, înlocuirea lor sau încetarea acestora. 

Astfel, Direcția generală de asistenţă socială şi protecția copilului verifică trimestrial 
împrejurările care au stat la baza stabilirii măsurilor de protecție specială. Dacă constată că aceste 
împrejurări s-au schimbat, direcția generală de asistenţă socială şi protecția copilului este obligată 
să sesizeze de îndată organele care au luat măsura respectiv Comisia pentru protecția copilului 
sau, după caz, instanţa judecătorească în vederea modificării sau, după caz, a încetării măsurii. 

Acest drept de sesiza faptul că împrejurările care au stat la baza stabilirii măsurilor de 
protecție s-au modificat ori au încetat, aparține şi părinților sau altui reprezentant legal al 
copilului, precum şi copilului. Acest drept credem că îl are şi procurorul, demersul său înscriindu- 
se în rolul general prevăzut pentru Ministerul Public de art. 131 alin. 1 din Constituţie, adică acela 
de a reprezenta interesele generale ale societăţii, de a apăra ordinea de drept, precum şi drepturile 
şi libertăţile cetăţenilor. 

Direcţia generală de asistenţă socială şi protecția copilului sau, după caz, organismul 
privat autorizat are obligaţia de a urmări modul în care sunt puse în aplicare măsurile de protecție 
specială, dezvoltarea şi îngrijirea copilului pe perioada aplicării măsurii. În acest scop direcția 
generală de asistenţă socială şi protecția copilului sau, după caz, organismul privat autorizat va 
întocmi, trimestrial sau ori de câte ori apare o situaţie care impune acest lucru, rapoarte privitoare 
la evoluţia dezvoltării fizice, mentale, spirituale, morale sau sociale a copilului şi a modului în 
care acesta este îngrijit. Dacă se constată, pe baza acestui raport, necesitatea modificării sau, după 
caz, a încetării măsurii, direcția generală de asistenţă socială şi protecţia copilului este obligată să 
sesizeze de îndată comisia pentru protecția copilului sau, după caz, instanța judecătorească. 

La încetarea măsurilor de protecție specială prin reintegrarea copilului în familia sa, 
serviciul public de asistenţă socială, organizat la nivelul municipiilor şi oraşelor, persoanele cu 


atribuții de asistenţă socială din aparatul propriu al consiliilor locale comunale, precum şi direcția 

generală de asistenţă socială şi protecția copilului, în cazul sectoarelor municipiului Bucureşti, de 
la domiciliul sau, după caz, de la reşedinţa părinților au obligaţia de a urmări evoluția dezvoltării 
copilului, precum şi modul în care părinții îşi exercită drepturile şi îşi îndeplinesc obligațiile cu 
privire la copil. În acest scop, vor întocmi rapoarte lunare pe o perioadă de minimum 3 luni. 

Dreptul copilului faţă de care a fost luată o măsură de protecţie specială de a 
menţine relaţii cu alte persoane 

Copilul față de care a fost luată o măsură de protecție specială are dreptul de a menține 
relații cu alte persoane, dacă acestea nu au o influenţă negativă asupra dezvoltării sale fizice, 
mentale, spirituale, morale sau sociale. 

Conform art.16 din aceeaşi Lege 272/2004 printre drepturile copilului este şi acela ca în 
condiţiile în care a fost separat de ambii părinți sau de unul dintre aceştia, printr-o măsură dispusă 
în condiţiile legii are dreptul de a menţine relații personale şi contacte directe cu ambii părinţi, cu 
excepția situaţiei în care acest lucru contravine interesului superior al copilului. 

Instanţa judecătorească, luând în considerare, cu prioritate, interesul superior al copilului, 
poate limita exercitarea acestui drept, dacă există motive temeinice de natură a periclita 
dezvoltarea fizică, mentală, spirituală, morală sau socială a copilului. 

In sensul prezentei Legi, relaţiile personale se pot realiza prin: întâlniri ale copilului cu 
părintele ori cu alta persoană care are, poate avea relații personale cu acesta precum şi vizitarea 
copilului la domiciliul acestuia. Menţinerea corespondenţei ori altă formă de comunicare cu 
copilul şi transmiterea de informaţii acestuia cu privire la părintele ori alte persoane care au, 
dreptul de a menţine relaţii personale cu copilul, transmiterea de informaţii referitoare la copil, 
inclusiv fotografii recente, evaluări medicale sau şcolare, către părintele sau alte persoane care au 
dreptul de a menţine relații personale cu copilul. 


DREPTURILE COPILULUI 
Legea nr. 272/2004 este cea care reglementează cadrul legal privind respectarea, 


promovarea şi garantarea drepturilor copilului. Această lege reprezintă mai mult decât o simplă 
ameliorare a cadrului legislativ existent, ea poate fi considerată temelia unui sistem modern, 
european de protecție a drepturilor tuturor copiilor, pe deplin armonizat cu tratatele internaționale 
la care România este parte, în mod deosebit cu Convenţia europeană privind drepturile omului şi 
respectiv Convenţia ONU privind drepturile copilului. 

Prin această lege sunt garantate drepturile tuturor copiilor fără nici o discriminare, 
indiferent de rasă, culoare, sex, limbă, religie, opinie politică sau altă opinie. De asemenea, legea 
se aplică indiferent de naţionalitate, apartenenţă etnică sau origine socială, de situația materială a 


copiilor. Nu contează gradul şi tipul unei deficienţe, statutul la naştere sau cel dobândit. Fără 

nicio relevanță sunt dificultățile de formare şi dezvoltare sau de alt gen ale copilului, ale 
părinţilor sau ale altor reprezentanţi legali. Dacă printre neajunsurile legislației anterioare se 
număra şi faptul că reglementa, cu precădere, problematica copilului în dificultate protejat în 
instituții de ocrotire rezidenţială sau prin adopție, neglijându-i, aşa cum am arătat mai sus, pe toți 
ceilalți copii, Legea nr. 272/2004 are în vedere pe toţi copiii României, trecând de la o focalizare 
pe copilul aflat în dificultate, la abordarea copilului în contextul tuturor drepturilor sale, ceea ce 
înseamnă în primul rând în contextul familiei sale. 
Beneficiarii acestor prevederi legale sunt copiii cetățeni români aflați pe teritoriul 

României, şi anume: 

1. copiii cetățeni români aflaţi în străinătate; 

2. copiii fără cetățenie aflați pe teritoriul României; 

3. copiii care solicită sau beneficiază de o formă de protecţie în condiţiile 

reglementărilor legale privind statutul şi regimul refugiaților în România; 
4. copiii cetățeni străini aflaţi pe teritoriul României, în situaţii de urgență 


constatate, în condiţiile legii, de către autorităţile publice române competente. 


PRINCIPIILE CARE GUVERNEAZĂ REALIZAREA 
ŞI GARANTAREA DREPTURILOR COPILULUI 
Legea nr. 272 din 21 iunie 2004 privind protecţia şi promovarea drepturilor copilului 


marchează o schimbare radicală a politicii de protecţie a copilului aflat în dificultate 

Considerată a fi baza unui sistem funcțional de protecție a copilului într-un cadru actual şi 
modern, ea îşi propune înainte de toate să aibă în vedere toţi copiii din România. Scopul principal 
urmărit prin această lege este de a trece de pe focalizarea copilului aflat în dificultate la abordarea 
situației copilului în contextul tuturor drepturilor sale. Pentru crearea unui sistem legislativ 
armonizat cu prevederile Convenţiei ONU referitoare la drepturile copilului, ca şi cu prevederile 
altor documente internaționale la care România este parte, legea şi-a însuşit şi a utilizat 
terminologia Convenției privind drepturile copilului. 

În stabilirea principiilor şi drepturilor fundamentale ale copilului, Convenţia privind 
drepturile copilului porneşte de la Declaraţia universală a drepturilor omului şi de la alte convenţii 
de referință în materie. Convenția recunoaşte statutul special al copilăriei şi afirmă necesitatea 
protejării ei prin reglementarea unui ansamblu de norme şi instituţii socio-juridice de asistenţă şi 


ocrotire, instituind standarde universale, aplicabile tuturor copiilor lumii, fără nici un fel de 

discriminare. Chiar în preambulul Convenţiei se afirmă nevoia de protecție şi îngrijire specială a 
copilului şi, în mod deosebit, de protecție juridică adecvată înainte şi după naştere, datorită lipsei 
de maturitate fizică şi intelectuală a acestuia. 

Reglementând cadrul legal privind respectarea, promovarea şi garantarea drepturilor 
copilului, Legea nr. 272/2004 se adresează copiilor cetățeni români aflați pe teritoriul României 
sau în străinătate, precum şi celor fără cetăţenie care se află pe teritoriul României. Beneficiază de 
o formă de protecție, în condițiile reglementărilor legale privind statutul şi regimul refugiaților în 
România, copiii care solicită aceasta, precum şi copiii cetățeni străini aflați pe teritoriul țării în 
situaţii de urgenţă constatate de autoritățile publice competente. 

Art. 6 din lege conţine principiile după care se vor respecta şi garanta drepturile copilului 
de către autorităţile publice, organismele private autorizate, precum şi de către persoanele fizice şi 
Juridice. Având în vedere faptul că aceste principii stau la baza întregii legi, ne propunem să le 
analizăm în continuare. 

1. Respectarea şi promovarea cu prioritate a interesului superior al copilului 

În art. 2 alin. 1 se prevede că „prezenta lege, orice alte reglementări adoptate în domeniul 
promovării drepturilor copilului, precum şi orice alt act juridic emis sau, după caz, încheiat în 
domeniu se subordonează cu prioritate interesului superior al copilului”. Deşi legea nu explică 
în ce constă acest interes superior al copilului, cum de altfel nu o făceau nici reglementările 
anterioare, este limpede că întreaga lege urmează a fi subordonată acestui principiu. Prezența 
acestui principiu este tot atât de veche ca şi preocupările internaționale şi naționale pentru situația 
copilului. Astfel, Declaraţia drepturilor copilului, adoptată în 1959 de Adunarea Generală a 
Organizaţiei Naţiunilor Unite, conține următoarele prevederi: „copilul se va bucura de o protecție 
specială şi i se vor oferi facilități prin lege şi prin alte mijloace menite să-i asigure o dezvoltare 
fizică, mentală, spirituală şi socială normale, în condiţiile libertăţii şi demnităţii; în adoptarea 
legilor necesare realizării acestui scop se va avea în vedere interesul superior al copilului”. 
Sintagma interesul superior al copilului avea să apară de atunci în diferite documente 
internaționale, spre a fi consacrată apoi în Convenţia cu privire la drepturile copilului şi preluată, 
în cele din urmă, de către toate statele care au aderat la aceasta. 

În condiţiile în care Legea nr. 272/2004 reprezintă baza unui sistem legislativ modern de 
protecție a drepturilor tuturor copiilor, pe deplin armonizat cu Convenţia europeană privind 
drepturile copilului, era normal ca în art. 2 să se prevadă, la fel ca şi în Convenţie, că „principiul 
interesului superior al copilului este impus inclusiv în legătură cu drepturile şi obligațiile ce revin 
părinților copilului, altor reprezentanți legali ai săi, precum şi oricăror persoane cărora acesta le-a 


fost plasat în mod legal”. 

Interesul copilului va prevala în toate demersurile şi deciziile care privesc copiii 
întreprinse de autoritățile publice şi organismele private autorizate, precum şi în cauzele 
soluționate de către instanţele judecătoreşti. 

Autorităţile publice, organismele private autorizate sau celelalte persoane juridice care 
sunt responsabile de protecția copilului, sunt obligate să implice familia în toate deciziile, 
acțiunile şi măsurile privitoare la copil şi să sprijine îngrijirea, creşterea şi formarea, dezvoltarea 
şi educarea acestuia în cadrul familiei. 

2. Egalitatea şanselor şi nediscriminarea 

Lupta împotriva încălcării drepturilor copilului prin discriminare, după orice criteriu, a 
făcut obiectul multor conferinţe şi convenţii internaționale. Desigur, şi Convenţia pentru 
drepturile copilului conţine principiul non-discriminării, iar nucleul acestuia îl constituie 
egalitatea şanselor. Principiul promovează egalitatea şanselor băieţilor şi fetelor, a copiilor 
refugiaților, a copiilor de origine străină, a celor provenind din rândul minorităţilor sau 
populațiilor indigene. Pledează de asemenea pentru sprijinirea copiilor handicapați, pentru crearea 
condițiilor dezvoltării acestora într-un mediu care să le permită şanse egale cu ceilalți copii. 

Drepturile prevăzute în Legea nr. 272/2004 sunt garantate tuturor copiilor fără nici o 
discriminare, deci, indiferent de culoare, sex, limbă, religie, opinie politică sau de altă natură, de 
naționalitate, apartenență etnică, origine socială sau situație materială. Copiii sunt egali în faţa 
legii indiferent de gradul şi tipul unei deficiențe pe care o prezintă, născută sau dobândită, de 
statutul lor la naştere, de dificultăţile de formare sau de alt gen, de diferențierile ţinând de părinți 
ori reprezentanți legali şi, în general, de orice alte posibile distincții. 

3. Responsabilizarea părinţilor cu privire la exercitarea drepturilor şi îndeplinirea 
obligaţiilor părinteşti 

Art. 30 din Legea nr. 272/2004 face o serie de precizări în privinţa exercitării drepturilor 
părinteşti. Astfel, este prevăzut dreptul copilului de a creşte alături de părinţii săi şi obligația 
acestora de asigura copilului exercitarea drepturilor stabilite prin această lege. Este prevăzută 
responsabilitatea ambilor părinți pentru creşterea copiilor lor, aceştia trebuind să exercite 
drepturile şi obligațiile părinteşti în funcție de drepturile şi interesele copilului. Misiunea 
părinților se realizează prin asigurarea bunăstării materiale şi spirituale a copilului, în special prin 
îngrijire, prin menținerea relațiilor personale cu acesta, prin creşterea, educarea şi întreținerea lui, 
dar şi prin reprezentarea legală şi administrarea patrimoniului său. 

„4. Primordialitatea responsabilității părinţilor cu privire la respectarea şi garantarea 


drepturilor copilului 

Unul dintre primele drepturi ale omului este acela de a se bucura de viața de familie, de a- 
şi cunoaşte părinții şi de a fi crescut de către aceştia. Încercându-se conştientizarea 
primordialităţii responsabilităţi părinteşti faţă de propriii copii, pentru prima dată se specifică 
faptul că, răspunderea pentru creşterea şi asigurarea dezvoltării copilului revine cu precădere 
părinţilor, care sunt obligaţi să-şi exercite drepturile şi obligaţiile părinteşti. Numai în subsidiar 
responsabilitatea pentru creşterea şi educarea copiilor revine colectivităţii locale, care are 
obligaţia de a-i sprijini pe părinţi sau reprezentanţii legali în a-şi îndeplini obligațiile ce le revin. 
Doar în lipsa acestora se impune intervenția complementară a statului pentru asigurarea protecției 
şi garantarea drepturilor copilului, prin activitatea sa specifică. 

5. Descentralizarea serviciilor de protecţie a copilului, intervenția multisectorială şi 
parteneriatul dintre instituţiile publice şi organismele private autorizate 

Revizuirea legislaţiei în materia protecției drepturilor copilului a fost impusă cu prioritate 
de necesitatea abandonării conceptului instituționalizării, izolării şi cvasi-izolării, în favoarea 
aceluia de reinserție socială a copilului aflat în dificultate, prin crearea serviciilor alternative. 
Întreaga legislaţie în materie este gândită astăzi în lumina acestui din urmă concept. 

6. Asigurarea unei îngrijiri individualizate şi personalizate pentru fiecare copil 

O noutate a legii privind protecția drepturilor copilului în țara noastră constă în 
introducerea, cu caracter obligatoriu, a unui instrument de lucru şi anume planul individualizat de 
protecție. Acest instrument de lucru va permite, pe de-o parte, urmărirea acțiunilor întreprinse de 
serviciile responsabile, pentru a ameliora problemele pe care le are copilul supus protecției şi, pe 
de altă parte, va evidenția munca cu părinţii sau cu rudele acestuia. Scopul planului individualizat 
este de a se încerca reintegrarea copilului în familie, iar, dacă acest lucru nu va fi posibil, se va 
urmări plasamentul în familia extinsă. Planul individualizat de protecție poate prevede 
plasamentul copilului într-un serviciu de tip rezidenţial, în cazul în care nu a fost posibil 
plasamentul în familia extinsă, ca şi în cazul în care nici alte soluții nu s-au dovedit viabile 
(tutelă, asistență maternală ori altă familie). 

7. Respectarea demnităţii copilului 

Ca orice ființă umană, copilul are dreptul la viaţă şi nu la orice viaţă, ci o viață trăită în 
demnitate, indiferent cine-i sunt părinții, indiferent de mediul social în care se naşte sau de 
bagajul genetic cu care vine pe lume ori de integritatea lui fizică sau mentală. Toate celelalte 
drepturi ce-i sunt conferite prin lege concură la realizarea acestui drept şi, implicit, la efectivitatea 
principiului amintit. 

8. Ascultarea opiniei copilului şi luarea în considerare a acestui, ținând cont de vârsta 


şi de gradul de maturitate 

Copilul capabil de discernământ are dreptul de a-şi exprima liber opinia asupra oricărei 
probleme care îl priveşte. Conform legii privind protecţia şi promovarea drepturilor copilului, în 
orice procedură judiciară sau administrativă care îl priveşte pe copil, acesta are dreptul de a fi 
ascultat. Pentru copilul care a împlinit vârsta de 10 ani ascultarea este obligatorie, iar pentru cel 
care nu a împlinit această vârstă autoritatea competentă va aprecia dacă audierea lui este necesară 
pentru soluţionarea cauzei. Desigur, opinia copilului ascultat va fi luată în considerare în raport cu 
vârsta şi cu gradul de maturitate a copilului. Acest drept de a fi ascultat oferă minorului 
posibilitatea de a cere şi a primi orice informație pertinentă, de a fi consultat, de a-şi exprima 
opinia şi de a fi informat asupra consecințelor oricărei decizii care îl priveşte. 

În concordanţă cu aceste prevederi, Legea nr. 273/2004 privind regimul juridic al adopţiei 
instituie obligația direcţiei în a cărei rază teritorială domiciliază copilul ca, pe tot parcursul 
procesului, să ofere minorului informaţii şi explicaţii clare şi complete, potrivit vârstei şi gradului 
său de maturitate, referitoare la etapele şi durata procesului de adopție. Copilul trebuie să 
primească informaţii şi cu privire la efectele adopţiei şi, de asemenea, cu privire la adoptator sau 
familia adoptatoare. Adopția nu poate fi încheiată fără consimțământul copilului care a împlinit 
vârsta de 10 ani, consimțământ ce se dă în faţa instanţei de judecată. 

9. Asigurarea stabilităţii şi continuității în îngrijirea, creşterea şi educarea copilului, 
ținând cont de vârsta şi de originea sa etnică, religioasă, culturală şi lingvistică, în cazul luării 
unei măsuri de protecţie 

Acest principiu trebuie privit prin raportare la caracterul subsidiar al adopției 
internaţionale faţă de celelalte mijloace de protecţie a copilului. În primul rând, trebuie luate toate 
măsurile pentru a asigura copilului o familie în statul de origine, prin revenirea în familie, 
plasament, încredințare sau adopţie naţională. În preambulul Convenţiei de la Haga se insistă pe 
ideea că „fiecare stat ar trebui să ia cu prioritate măsuri corespunzătoare pentru a permite 
menţinerea copilului în familia sa de origine”. Şi celelalte prevederi ale Convenţiei se întemeiază 
pe prezumția că interesul copilului impune asigurarea unei continuităţi în educaţie, strâns legată 
de originea sa etnică, religioasă, lingvistică şi culturală, care nu poate fi întreruptă decât în 
anumite condiţii prevăzute de legea privind regimul juridic al adopției. 

10. Celeritatea în luarea oricărei decizii cu privire la copil 

În materie, principiul celerităţii exprimă cerința desfăşurării ritmice, operative, dinamice a 
tuturor măsurilor care se iau cu privire la copil. Datorită faptului că are capacitate de exercițiu 
restrânsă, el are nevoie de protecţie specială, iar autorităţile publice, organismele private 
autorizate precum şi toate persoanele responsabile sunt obligate să procedeze fără întârziere la 


luarea deciziilor referitoare la minor. Luate într-un timp util, aceste decizii contribuie la realizarea 

scopului legii — protecția şi promovarea drepturilor copilului. Atunci când luarea deciziilor s-ar 
întinde exagerat în timp, tărăgănarea ar putea aduce prejudicii serioase copilului, care nu ar putea 
beneficia de protecţia necesară. În acest sens, chiar Constituţia în art. 21 (3) consacră dreptul 
părților nu numai la un proces echitabil, dar şi la soluţionarea cauzelor într-un termen rezonabil. 

11. Asigurarea protecţiei împotriva abuzului şi exploatării copilului 

Un alt principiu, conducând spre un drept fundamental al copilului, îl apără pe copil de 
aplicarea pedepselor fizice sau altor tratamente umilitoare ori degradante. Nu pot fi admise sub 
nici un motiv pedepsele fizice sau acelea care se află în legătură cu dezvoltarea fizică şi psihică 
ori care afectează starea emoțională a copilului. În funcţie de temperamentul copilului, pot fi luate 
măsuri disciplinare, acestea fiind stabilite numai în acord cu respectarea demnităţii copilului. 

Legea nr. 217 /2003 pentru prevenirea şi combaterea violenţei în familie afirmă că 
ocrotirea şi sprijinirea familiei constituie obiectiv de interes național. Ea defineşte violenţa în 
familie ca fiind orice acțiune fizică sau verbală săvârşită cu intenţie de către un membru de 
familie împotriva altui membru al aceleiaşi familii, care provoacă suferinţă fizică, psihică, 
sexuală sau un alt prejudiciu material. Şi în această lege se găsesc măsuri de protecţie pentru 
copilul supus violenţei în familie, fiind prevăzute şi sancțiunile care se aplică în aceste situaţii. 

12. Interpretarea fiecărei norme juridice referitoare la drepturile copilului în corelaţie 
cu ansamblul reglementărilor din această materie 

Pornind de la definiția dată în doctrină noţiunii de interpretare ca „operațiune logico- 
rațională care se desfăşoară conform anumitor reguli şi cu metode specifice dreptului ce constă 
în clarificarea conținutului normelor juridice în vederea realizării sau aplicării legii prin 
încadrarea adecvată a situaţiilor de fapt în reglementări legale” şi cunoscând, fireşte, că există 
mai multe metode de interpretare a dreptului, observăm că principiul are în vedere doar metoda 
sistematică de interpretare, care rezidă în determinarea conţinutului normei juridice prin stabilirea 
locului pe care ea îl ocupă în sistemul de drept şi coroborarea textului acestei norme cu alte 
dispoziţii normative, aparținând aceleiaşi instituţii juridice sau aceleiaşi ramuri de drept sau chiar 
unor ramuri de drept diferite. Dreptul nu constituie doar o însumare de norme, ci o unitate 
alcătuită din părți interdependente, fiecare normă completându-se prin celelalte şi regăsindu-se în 
celelalte. În acest sens trebuie să înțelegem prevederea potrivit căreia interpretarea fiecărei norme 
juridice referitoare la drepturile copilului trebuie făcută în corelaţie cu ansamblul reglementărilor 
din această materie. 

Constatăm, în încheiere, că Legea nr. 272/2004 stabileşte un set bine structurat şi închegat 
de principii, care se intercondiţionează şi care converg toate spre realizarea şi garantarea 


drepturilor copilului în condiții ce par a fi de maximă eficienţă, cel puţin la nivel legislativ. 

Rămâne de văzut dacă transpunerea acestor principii în alte acte normative aflate în curs de 


elaborare ori punerea lor în aplicare va avea eficienţa dorită de legiuitor, care s-a străduit şi a 


reuşit să creeze astfel premisele unei protecții depline a copilului, la standarde europene. 


Drepturile copilului 


1.Drepturi şi libertăţi civile 


Dreptul copilului la stabilirea şi păstrarea identităţii sale. 

Copilul are dreptul de a menţine relaţii personale şi contacte directe cu părinții, rudele, 
precum şi cu alte persoane faţă de care a dezvoltat legături de ataşament. 

Copilul are dreptul de a-şi cunoaşte rudele şi de a întreţine relaţii personale cu acestea, 
precum şi cu alte persoane alături de care el s-a bucurat de viaţa de familie. 

Copilul care a fost separat de ambii părinți sau de unul dintre aceştia, printr-o măsură 
dispusă în condițiile legii, are dreptul de a menține relaţii personale şi contacte directe cu 
ambii părinţi, cu excepţia situaţiei în care acest lucru contravine interesului superior al 


copilului. 


Dreptul copilului de a menţine relații cu părinţii care locuiesc în state diferite 

Dreptul copiilor români la protecţie şi repatriere atunci când sunt aflaţi în străinătate 
neînsoțiți de părinți sau de un alt reprezentant legal. 

Dreptul copilul la protejarea imaginii sale publice şi a vieţii sale intime, private şi 
familiale. 


Dreptul copilului la libertate de exprimare. 


Dreptul copilul capabil de discernământ de a-şi exprima liber opinia sa asupra oricărei 


probleme care îl priveşte. 
Dreptul copilul la libertatea de gândire, de conştiinţă şi religie. 


Dreptul copilului la libertatea de asociere, în structuri formale şi informale, precum şi 
dreptul la libertatea de întrunire paşnică, în limitele prevăzute de lege. 

Dreptul copilului aparținând unei minorităţi naționale, etnice, religioase sau lingvistice la 
viață culturală proprie, la declararea apartenenței sale etnice, religioase, la practicarea 
propriei sale religii, precum şi dreptul de a folosi limba proprie în comun cu alți membri 
ai comunității din care face parte. 

Dreptul copilului la respectarea personalități şi individualităţii sale şi de a nu fi supus 
pedepselor fizice sau altor tratamente umilitoare ori degradante. 


Dreptul copilului de a depune singur plângeri referitoare la încălcarea drepturilor sale 

fundamentale 


2.Dreptul la mediul familial şi îngrijirea alternativă 


Dreptul copilului să crească alături de părinții săi. 

Dreptul copilului de a fi crescut de ambii părinţi, care sunt responsabili în mod egal 
pentru creşterea copiilor lor. 

Dreptul copilului să fie crescut în condiții care să permită dezvoltarea sa fizică, mentală, 
spirituală, morală şi socială. 

Dreptul copilului de a nu fi separat de părinţii săi, sau de unul dintre ei, împotriva voinţei 
lor 

Dreptul copilului care este, temporar sau definitiv, lipsit de ocrotirea părinților săi sau 
care, în vederea protejării intereselor sale, nu poate fi lăsat în grija acestora, la protecție 


alternativă 


3. Dreptul la sănătatea şi bunăstarea copilului 


Dreptul copilului de a se bucura de cea mai bună stare de sănătate pe care o poate atinge 
şi de a beneficia de serviciile medicale şi de recuperare necesare pentru asigurarea 
realizării efective a acestui drept 

Dreptul copilului de a beneficia de un nivel de trai care să permită dezvoltarea sa fizică, 
mentală, spirituală, morală şi socială 

Dreptul copilului de a beneficia de asistenţă socială şi de asigurări sociale 


Dreptul copilului cu handicap la îngrijire specială, adaptată nevoilor sale 


4. Dreptul copilului la educaţie, activităţi recreative şi culturale 


Dreptul copilului de a primi o educaţie care să îi permită dezvoltarea, în condiţii 
nediscriminatorii, a aptitudinilor şi personalității sale 

Dreptul copilului de a fi tratat cu respect 

Dreptul copilului la odihnă şi vacanţă 

protecţia şi promovarea drepturilor copilului 

Legea nr. 273 din 21/06/2004 Publicată în M. Of. Partea I nr. 557 din 23/06/2004 privind 
regimul juridic al adopţiei 

Legea nr. 274 din 21/06/2004 Publicată în M. Of. Partea I nr. 557 din 23/06/2004 privind 
înființarea, organizarea şi funcționarea Oficiului Român pentru Adopții 

Legea nr. 274 din 21/06/2004 Publicată în M. Of. Partea I nr. 557 din 23/06/2004 privind 


înființarea, organizarea şi funcționarea Oficiului Român pentru Adopții 

